«Лирика»га ўйнаб, хазон бўлаётганлар\nГиёҳванд модда сифатида истеъмол қилинаётган дори воситалари.\nТўхтасин 32 ёшда. Тенгқурларининг тўнғич болалари аллақачон мактабга борган бўлса-да, у ҳали уйланмади. Ҳаёт лаззатини маишатда, деб билди. Ўзига ўхшаган уч-тўрт бекорчихўжа гумаштаси билан кайф-сафога берилди. Шундай кунларнинг бирида тиббиётда асли бошқа мақсадда фойдаланиладиган «Лирика», «Трамадол» каби дори воситаларидан кайф-сафо учун татиб кўрди. Эс-ҳушидан айириб, «кайф» берган бу дорилар таъсирида бора-бора банги-гиёҳванддан фарқи йўқ кимсага айланди...\nҲозирги даврнинг глобал муаммоларидан бири бу — гиёҳвандликдир. Шу боис бутун дунёда, хусусан, юртимизда унга қарши кескин кураш олиб борилмоқда. Бироқ бугун айрим ёшлар гиёҳвандликнинг бошқа йўлини ўйлаб топган: «Лирика», «Трамадол» каби дори воситалари истеъмоли авж олмоқда.\nХўш, аслида булар қандай дори? Нима мақсадларда ишлатилади? Таркиби қандай? Ёшлар ўртасида истеъмоли нега кўпаймоқда?\nШу каби саволларга ойдинлик киритиш мақсадида айрим мутахассисларга мурожаат қилдик.\n— «Лирика», «Трамадол» аслида кучли оғриқ қолдирувчи дори воситалари ҳисобланади, — дейди Тошкент наркология диспансери наркологи Маҳмуд ИБРОҲИМОВ. — У, асосан, ўта оғир аҳволдаги беморларга шифокор рецепти асосида берилади. Мазкур дори воситалари кучли оғриқ қолдирувчи хусусиятга эга. Буни истеъмол қилган бемор оғриқни буткул сезмайди. Лекин унинг кўп миқдорда истеъмол қилиниши кишини худди гиёҳвандга ўхшатиб, банги қилиб қўяди. Дастлаб, бу дорининг таъсири унча сезилмайди. Бора-бора унинг миқдори ортиб, ружу қўйган шахс дорини ичмаса, тутқаноқ тутгандек қалтирай бошлайди. Бундай пайтда кўзига ҳеч нарса кўринмайди. Нима қилиб бўлса ҳам шу дорини топиш ва уни истеъмол қилиш пайида бўлади. Аслида бу каби дори воситаларини истеъмол қилиш инсон саломатлиги учун жуда хавфли. Афсуски, бугун баъзи ёшлар бу дори воситаларидан кайф суриш учун фойдаланяпти. Мазкур дориларни истеъмол қилиб, гўёки ўзларини еттинчи осмонда учиб юргандек ҳис қилаётган бундай «банги»ларнинг кўпини даволаяпмиз.\nЭнг ёмони, бундай дори воситаларини истеъмол қилган одам унинг таъсирида кўп ҳолларда ким биландир жанжаллашади. Дорининг таъсири тарқаб, ўзига келгач, қилган ишини умуман эслай олмайди. Шу боис мазкур дори воситалари муомаласи қаттиқ назоратга олинган. Айни пайтда саноқли дорихоналарда, фақат шифокор рецепти мавжуд бўлган беморларга сотилиши мақсадга мувофиқ.\nХўш, мутахассис айтганидек, ушбу дори воситалари фақат шифокор рецепти асосида берилар экан, у ҳолда Тўхтасинга ўхшаган ёшлар қаердан оляпти?\n— Оилада кенжа фарзанд бўлганим учун анча эрка ўсдим, — дейди Тўхтасин. — Ота-онам ҳам ака ва опаларимга нисбатан мени камроқ тергашарди. Олтинчи синфлигимдан чекишни бошлаганман. Тўққизинчи синфдан эса, ичишни. Уч йил аввал «Лирика», «Трамадол»га ўтдим. Бу дориларни, асосан, пойтахтимизнинг Учтепа ва Чилонзор туманларидан олардим. Баъзан сотувчиси таниш бўлиб қолган дорихоналардан ҳам олган пайтларим кўп бўлган. Уларга дорига етарли пулни узатсак, кифоя эди. Бу бизнинг махсус паролимиз. Бундан ташқари, дорихона сотувчиларининг аксарияти кимга қандай дори кераклигини шунчаки унинг юз қиёфасидан уқиб олади. Табиийки, кайф-сафога берилган одамнинг афт-ангори шунга яраша бўлади... Рисоладагидек қиёфали кишиларга эса рецептсиз сотмайди.\nТўхтасин тасвирлаган бу ачинарли манзарага мутасаддилар қандай изоҳ бериши билан қизиқдик.\n— Мазкур дори воситалари қатъий талаб асосида, фақат шифокор рецепти билан берилишига қарамай, баъзи бир дорихоналарда унинг савдоси билан ноқонуний шуғулланиб келинаётганини ҳам инкор этиб бўлмайди, — дейди Соғлиқни сақлаш вазирлиги ҳузуридаги Наркотикларни назорат қилиш қўмитаси раиси Исматжон АЗИЗОВ. — Бунинг бир қанча сабаблари бор. Биринчидан, «Лирика», «Трамадол» дори воситалари БМТнинг Гиёҳвандлик воситалари назорати бўйича халқаро қўмитаси назоратидаги моддалар рўйхатига киритилмаган.\nИккинчидан, Соғлиқни сақлаш вазирлигининг тегишли ҳужжатларига биноан, мазкур дори препаратлари гиёҳвандлик воситалари ва психотроп моддалар муомаласи билан боғлиқ фаолият учун бериладиган лицензияга эга дорихоналар орқали фақат шифокор рецепти билан сотилиши белгиланган бўлса-да, мазкур дориларни рецепт асосида сотмаётган дорихоналар ва улар билан ноқонуний савдо қилаётган шахсларни жиноий жавобгарликка тортишга доир нормалар кўрсатилмаган. Бундай кимсаларга нисбатан фақат маъмурий жазо, яъни муайян миқдорда жарима солиш қўлланилади, холос.\nЧораси юмшоқ экан\nБундай дори воситаларининг ноқонуний савдоси ва истеъмолига қарши курашиш мақсадида жорий йилнинг март ойида махсус гуруҳ тузилиб, пойтахтимизнинг Учтепа тумани ҳудудида тезкор тадбир ўтказилди.\nТадбир давомида «Galenika Farm» МЧЖ дорихонасидан хорижий мамлакатларда ишлаб чиқарилган 3 минг 360 дона «Лирика» номли дори воситаси ноқонуний равишда сотилаётгани аниқланди.\nСуриштирув ишлари олиб борилганда, ноқонуний дори воситалари савдоси уюшган гуруҳ томонидан занжир тариқасида амалга оширилгани, ушбу ҳуқуқбузарлик ҳолатлари бошқа дорихоналарда ҳам содир этилаётгани ошкор бўлди.\nМахсус гуруҳ томонидан мазкур қонунбузарликларни содир этган шахсларга нисбатан қонун доирасида чора кўрилиб, қиймати 66,5 миллион сўмлик, 3 минг 700 донадан зиёд «Лирика» ҳамда «Трамадол» доир воситаси ашёвий далил сифатида олинди.\nГувоҳи бўлганингиздек, мазкур дори воситалари ҳеч қандай гиёҳванд моддалар рўйхатига киритилмаган ва уларни сотиш тақиқланмаган. Мазкур дорилардан гиёҳвандлик мақсадида фойдаланган ва уни сотган шахсларга, дорихоналарга фақат маъмурий жазо қўлланилган. Оқибатда эса, бугун мазкур препаратларни истеъмол қилиш ортиб бормоқда.\nХўш, оқибатини тасаввур этишнинг ўзи қўрқинчли бўлган ушбу ҳолатнинг олдини олиш ва бунга чек қўйиш учун қандай чоралар кўриляпти?\n— Соғлиқни сақлаш вазирлиги Дори воситалари, тиббий буюмлар ва техника экспертизаси ва стандартлаштириш давлат маркази наркотикларни назорат қилиш қўмитаси ҳамда Ўзбекистон Республикаси Вазирлар Маҳкамаси ҳузуридаги Гиёҳвандлик воситаларининг назорати бўйича миллий ахборот-таҳлил маркази базасида ташкил қилинган идоралараро ишчи гуруҳининг 2017 йил 31 мартдаги мажлис баёни қарори ижросини таъминлаш мақсадида Вазирлар Маҳкамасининг тегишли қарорига ўзгартириш ва қўшимчалар киритишни назарда тутувчи қарор лойиҳаси тайёрланди. Мазкур қарорга биноан, эндиликда «Лирика» ва «Трамадол» дори воситалари ҳам Ўзбекистон Республикасида муомаласи чекланган гиёҳвандлик воситалари рўйхатига киритилиши тавсия қилинган, — дейди Исматжон Азизов. — Мазкур қарор қабул қилингач, бу каби препаратларнинг кўча-кўйда сотилишига ва дорихоналардан рецептсиз берилишига чек қўйилади. Бунга амал қилмаганларга қонуний чора кўрилиб, жиноий жавобгарликка тортилади.\nҲа, бугунги кунда, айниқса, ёшлар орасида оммалашган, гиёҳвандлик моддаси сифатида истеъмол қилинаётган дори воситаларининг эмин-эркин сотилишига ўз вақтида чек қўймоқ керак. Ёш авлоднинг худди Тўхтасин каби бундай балоларга муккасидан кетишига томошабин бўлиб ўтириш келажагимиз илдизига болта уриш билан баробардир.\n11:31, 14.06.2019 ✔40\n11:30, 14.06.2019 ✔26\nХалқ билан ҳақ оралиғида\n11:28, 14.06.2019 ✔95\nёхуд журналист сўзининг қадри йўқми?\nБолалигимда онам билан тез-тез «Матбуотчилар уйи»га борардим. У ерда газета саҳифаларининг тайёрланиш жараёнини синчиклаб кузатардим. Уйимиз ҳам бамисоли иккинчи таҳририят эди. Иш пайтида улгурилмаган ижодий ишлар уйимизда давом этарди.\n✔ 40  11:31, 14.06.2019\n✔ 26  11:30, 14.06.2019\n✔ 95  11:28, 14.06.2019\nТошкент пропискаси чеклови\nфуқаролар конституциявий ҳуқуқларига зидми?\nШу кунларда ижтимоий тармоқлар ҳамда ОАВда Тошкент шаҳри ва Тошкент вилоятида доимий пропискага қўйиш тартиби фаол муҳокама қилиниб, кенг жамоатчилик фикр-мулоҳазаларига сабаб бўлмоқда.\n✔ 20  11:25, 14.06.2019\n✔ 122  15:42, 07.06.2019


Россия Ғазо секторидан МДҲ фуқароларини ҳам олиб чиқади - 21.05.2021, Sputnik Ўзбекистон\nРоссия Ғазо секторидан МДҲ фуқароларини ҳам олиб чиқади\nҒазо секторидан чиқиб кетиш истагини билдирган Россия ва МДҲ фуқаролари Москвага олиб келинади. 21.05.2021, Sputnik Ўзбекистон\nТОШКЕНТ, 21 май - Sputnik. Россия Ғазо секторидан кетиш истагини билдирган ўз фуқароларини ва МДҲ давлатлари фуқароларини олиб чиқади. Бу ҳақида 20 май куни норматив-ҳуқуқий порталида расман эълон қилинган, Владимир Путиннинг махсус фармойишида айтиб ўтилган.Фуқароларни эвакуация қилиш Россия Ташқи ишлар вазирлиги, Ташқи разведка хизмати ва Фавқулодда вазиятлар вазирлигига топширилади. Эвакуация қилинган фуқаролар Москва шаҳрига олиб келинади, дейилган ҳужжатда.\n01:31 21.05.2021 (янгиланди: 01:33 21.05.2021)\n© Sputnik / Ahmed Abed / Фотобанкка ўтишПоследствия ракетного удара Израиля по территории сектора Газа\nҒазо секторидан чиқиб кетиш истагини билдирган Россия ва МДҲ фуқаролари Москвага олиб келинади.\nТОШКЕНТ, 21 май - Sputnik. Россия Ғазо секторидан кетиш истагини билдирган ўз фуқароларини ва МДҲ давлатлари фуқароларини олиб чиқади.\nБу ҳақида 20 май куни норматив-ҳуқуқий порталида расман эълон қилинган, Владимир Путиннинг махсус фармойишида айтиб ўтилган.\n"Исроил Давлати қуролли кучларининг ҳарбий операцияси туфайли, Ғазо секторида вазият кескин ёмонлашиши муносабати билан, у ердан чиқиб кетиш истагини билдирган Россия Федерацияси ва МДҲ давлатлари фуқароларини олиб чиқиш таъминлансин", - дейилган фармойишда.\nФуқароларни эвакуация қилиш Россия Ташқи ишлар вазирлиги, Ташқи разведка хизмати ва Фавқулодда вазиятлар вазирлигига топширилади. Эвакуация қилинган фуқаролар Москва шаҳрига олиб келинади, дейилган ҳужжатда.


Япониянинг Фукуока шаҳрида чўккан йўл қисми қисқа муддатда таъмирланди\n20:19 / 15.11.2016\nЯпониянинг Фукуока шаҳри марказидаги йўллардан бирида 7 ноябрь куни улкан ўра пайдо бўлгани ҳақида хабар қилинган эди. Орадан бир ҳафта ўтгач, мазкур йўл таъмирланиб, фойдаланишга топширилди, деб хабар қилмоқда Japan Times.\nЧуқурлиги 15 метрга тенг бўлган ҳамда диаметри 30 метрга 27 метр бўлган ўра 6 минг тоннадан ортиқ қум ва цемент қоришмаси билан тўлдирилган.\nШундан сўнг, ишчилар янги асфальт ётқизишган, йўл белгилари, светофорни ўрнатишган, чизиқларни чизишган. Муниципал ҳокимият вакили йўлда кунига ёриқ бор-йўқлигии текширилишини билдирган.\nШаҳар ҳокими Соичиро Такасиманинг сўзларига кўра, таъмирлаш ишлари туфайли йўлнинг ушбу қисми олдингидан «30 марта мустаҳкамроқ бўлган».\nШаҳарнинг кўплаб аҳолиси йўлнинг ўта қисқа муддатда таъмирланганидан ҳайрон қолишганини яширишмаяпти. «Мен камида бир ой кетса керак, деб ўйлагандим», — деган такси ҳайдовчиларидан бири.\n7 ноябрь куни Япониянинг Кюсю оролидаги Фукуока шаҳри марказида беш йўлакли йўл остидаги тупроқ емирилгани боис, улкан ўра пайдо бўлганди. Бунинг натижасида ҳеч ким жабрланмаган бўлса-да, автомобиль қатнови бузилди ва электр таъминотида узилишлар пайдо бўлди.\nЯпония таъмирлаш Фукуока Соичиро Такасима


Энг маҳоратли ҳамшира аниқланди\nЎзбекистон ҳамширалар ассоциацияси томонидан анъанавий тарзда ўтказиб келинаётган "Ҳамшира" кўрик танловининг вилоят босқичи бў¬либ ўтди.\nБухоро давлат мусиқали драма театрида ташкил этилган тадбирда вилоят соғлиқни сақлаш бошқармаси бошлиғи И. Нарзиев сўзга чиқиб, мамлакатимиз тиббиёт тизимида туб ислоҳотлар даври бошлангани, тизим ходимларига қўйилаётган талабларнинг тобора ортиб бораётганини қайд этиб ўтди. Бу ¬жараёнларнинг фаол иштирокчисига айланиш тиббиёт соҳасининг муҳим бўғини саналган ҳамширалардан улкан масъулият ва фидойилик билан бир қаторда пухта билим ва маҳорат талаб этишини таъкидлади.\n—Беморларнинг дардига шифо бўлаётган ҳамшираларнинг касбий малакасини янада ошириш, истеъдод ва ижодий қобилиятларини ри¬вож¬лантириш, улар орасида соғ¬¬лом рақобат муҳитини шакл¬лантириш ва ижтимоий фаоллигини оширишда ушбу танлов муҳим аҳамиятга эга,—дейди вилоят соғлиқни сақлаш бошқармаси ҳамширалик иши бош мутахассиси Гуллола Ҳазратова.—Бугун вилоятимизда 21500 нафарга яқин ҳамшира фаолият олиб бормоқда. Улар орасидан билимли, маҳоратли ва зукко ҳамширалар танловнинг вилоят босқичида иштирок этдилар.\nИштирокчилар беллашувда таништирув, тезкор савол-жавоб, ижтимоий-сиёсий ҳа¬ётга доир саволлар, муолажа бўйича амалий топшириқ ва эркин мавзу сингари беш шарт асосида куч синашиб, касбий билим ва малакасини синовдан ўтказдилар.\nҲакамлар ҳайъатининг якуний хулосаларига кўра, вилоят кўп тармоқли тиббиёт маркази ҳамшираси Муҳаррам Салимова (суратда) биринчи ўринни қўлга киритиб, маҳорат беллашувининг республика босқичига йўлланма олди. Кў¬рик-танловда Бухоро шаҳар тиббиёт бирлашмаси ҳам¬¬ши¬раси Шаҳриноз Эргашева иккинчи, Ромитан туман тиббиёт бирлашмаси ҳамшираси Нилуфар Зикриллаева эса учинчи ўринни эгаллади.\nТадбир доирасида Ўзбекистон ҳамширалар ассоциа¬цияси вилоят бўлинмаси ¬то¬монидан бир гуруҳ фахрийлар ва фидойи тиббиёт ходимларига эсдалик совғалари топширилди.


Абиотик омиллар | Megadunyo.Uz\nАбиотик омиллар, муҳитнинг абиотик омиллари (юнонча — инкор қўшимчаси ва bios — ҳаёт) — муҳитнинг тирик организмларга таъсир этувчи ноорганик омиллари (иқлим, температура, намлик, радиация, тупроқнинг шўрхоклиги ва бошқалар) мажмуи.\nАбиотик омиллар кимёвий (ҳаво, сув, тупроқ таркиби), физикавий (қуёш ва космик радиация, ёруғлик ва иссиқликнинг тақсимланиши, ҳаво оқимлари гравитацияси, сув алмашинуви қонуниятлари ва ҳоказолар) омилларга бўлинади. Тирик организмлар тури, зоти ёки навининг уз ареали чегарасидаги сони ва тақсимланиш даражаси организмларнинг яшаши учун зарур ҳисобланган, аммо энг кам миқдордаги чекланган Абиотик омилларга боғлиқ. Тирик организмлар тараққиёт жараёнида муҳитнинг Абиотик омиллар таъсирига мослашиб боради. Омиллардан айримларининг ортиқча еки камлиги тирик организмларнинг ўсиши ва ривожланишига салбий таъсир кўрсатади.


"Режа — учинчи ўрин! Муртазоевга қарсак чалиш керак. Ноҳақ бўлсам ҳам, майдонга чиқиб кетгим келади" — Бахтиёр Ашурматов "Машъал" билан ўйиндан кейин нималар деди? / CHAMPIONAT.asia\n08:00Coca Cola Суперлига. Бугун "Навбаҳор" Муборакда, "Металлург" Навоийда ва "Андижон" Олмалиқда меҳмон 0 03:03АПЛ. Турни якунлаб берган учрашувда дуранг қайд этилди 1 02:55ЛаЛига. "Атлетик" "Бетис"ни аяб ўтирмади 0 02:00Olamsport: Фазлиддин Ғоибназаров давом этмоқда, “Гетжи Хабибга қарши жангдан аввал мағлуб бўлганди” 0 00:55"Юнайтед"га "Аякс" ҳужумчиси керак 2 00:25АПЛ. Тезкор гол "Бернли"га ғалаба келтирди 0 00:08Англия. 9-турнинг сўнгги ўйини асосий таркиблари маълум бўлди 0 23:50"Боруссия" футболчиси коронавирусга чалинди 0 23:33"Барселона" Бретуэйт билан хайрлашмоқчи 1 23:15Пепга Кейн керак 5 22:56"Барселона" "Боруссия"га 5 млн евро ўтказиб берди 8 22:40Ҳушхабар! Декабрдан бошлаб АПЛ ўйинларига мухлислар киришига рухсат берилди 10 22:25"Globe Soccer Awards" йилнинг энг яхшиси бўлиш учун номзодларни маълум қилди 8 22:07АПЛ. "Бернли" - "Кристал Пэлас" учрашувининг асосий таркиблари аниқ бўлди 0 21:11Карикатура: Златан "Милан"га ҳамма нарсани беради 6\n"Режа — учинчи ўрин! Муртазоевга қарсак чалиш керак. Ноҳақ бўлсам ҳам, майдонга чиқиб кетгим келади" — Бахтиёр Ашурматов "Машъал" билан ўйиндан кейин нималар деди?\n22 окт 19:35\nТеглар : "Қўқон-1912" МашъалБахтиёр Ашурматов\nБироз аввал Coca Cola Суперлиганинг 20-туридан ўрин олган "Машъал" - "Қўқон-1912" учрашуви ниҳоясига етди (1:2). Ўйиндан кейин меҳмонлар бош мураббийи Бахтиёр Ашурматов учрашув ҳақидаги фикрлари билан ўртоқлашди.\n"Тўғрисини айтсам, "Машъал" жамоасини жуда ҳурмат қиламан, чунки меҳнаткаш ва жанговар жамоа ҳисобланади. Таркибида юлдузлар кўп бўлмаса ҳам, сўнгги сониягача майдоннинг ҳар бир қаричи учун кураш олиб боради. Шу сабабли бугунги ўйин ҳам жуда мураккаб бўлди. Шунга қарамай, сафарда ўзимиз учун жуда муҳим бўлган очколарни қўлга киритдик. Ўйлайманки, бу ғалаба мухлислар, раҳбарият, жамоамнинг руҳиятини кўтарди ва биз охиригача курашиш имкониятига эга бўляпмиз. Йигитларга ғалаба учун ташаккур айтаман. Тўғри, биринчи бўлимда "Машъал" яхшироқ ўйнади, биз асосан ҳимояланишга эътибор қаратдик. Иккинчи бўлимда ўйинни кучайтириш режаси бор эди. Бу амалда ўз исботини топди: иккинчи бўлимда яхшироқ ўйнадик, тўп назоратини қўлга олдик ва гол урдик.\nЎз навбатида "Машъал" жамоасига қойил қолиш керак. Мезбонлар ютқазиб турган вазиятда бизни чуқур ҳимояланишга мажбур қилишди. "Машъал"нинг ўйини сабабли тактик ўзгаришларни амалга ошириб, ҳимоячилар сонини орттиришга тўғри келди. Охиригача курашганимиз учун ўйин якунига яқин ғалаба голини киритдик, деб ўйлайман. Лекин, тан олишим керак, бугун "Машъал" дурангга лойиқ эди. Ажойиб ўйин учун мезбонларга миннатдорчилик билдираман ва кейинги ўйинларига омад тилайман.\n— Пенальти белгиланган вазият ҳақидаги фикрингиз?\nМенинг жамоам пенальти тепди. Мураббий сифатида бундан хурсандман. Ўша вазиятни кўриб чиқиш керак. Эътибор қилган бўлсангиз, баҳсли вазиятларда ҳам тўп жамоамда қолишини истайман, бизнинг фойдамизга қарор чиқишини хоҳлайман. Шунинг учун эмоцияга берилиб ноҳақ бўлган пайтимда ҳам "улардан чиқиб кетди, бизнинг тўпимиз" дейишим мумкин. Ўйин пайти қизишиб кетасиз ва бошқача фикрлайсиз. Ноҳақ бўлсам-да, майдонга чиқиб кетгим келади. Шу сабабли ҳозир вазиятни кўрмасдан бир нарса дея олмайман. Ҳакамлар ҳаракатини кўриб чиқадиган алоҳида қўмита бор. Лекин,\nКўрдингиз, ўйинчи йиқилди, "Машъал" футболчиси тўпга улгурмади. Менимча, бизнинг вакилимиз тўпга биринчи эди.\n— "Қўқон-1912" жамоаси мавсумни нечанчи ўринда якунлайди, деб ўйлайсиз?\nСўнгги 2 йилда "Қўқон" Суперлигада қолиш учун курашган эди. Гапнинг очиғи, мавсум бошидаги мақсадимиз аутсайдерлар қаторида бўлмаслик эди. Лекин, мавсум давомидаги ажойиб ўйинларимиз мақсадни ўзгартириб, юқори ўйинлар учун курашиш имконини тақдим қилди. Сафардаги ғалабадан хурсандман. 3-ўринни эгаллаш имконияти бўлса, бундан фойдаланиш керак. Барча рақобатчиларимизда ҳам ўйин тақвими жуда зич. Кейинги 2 ўйинимиз АГМК ва "Насаф"га қарши бўлади. Шу баҳслар жамоамизнинг мавсумдаги тақдирини ҳал қилиб беради, деб ўйлайман. Режа — 3-ўрин!\n— Ҳисоб тенглашган вазиятда ким хатога йўл қўйди?\nЎйин якунида рақиблар ҳужумга зўр бериб, қанотлардан узатмаларни кўпайтиришини билардик. Шу туфайли 3-ҳимоячини ўйинга чиқарди. Аммо голга чанқоқ Ҳумоюн Муртазоев ҳимоячиларимизнинг орасидан туриб дарвозани ишғол қилди. Бу ерда фақат ҳужумчини олқишлашимиз керак.\n— Сўнгги турларни нейтрал майдонда ўтказиш фикрига қандай қарайсиз?\nБизга марказлаштирилган тизимда ўтказилган ўйинлар омадли келган эди. Яна шундай бўладиган бўлса, мен хурсанд бўламан. Қаерда ютиб, қаерда имкониятни бой беришингизни билмайсиз. Бизга фарқи йўқ. Жанговар ўйин кўрсатсак, ғалаба қозониш имкониятига эгамиз.\n— Мухлисларнинг стадионларга қайтарилганини инобатга олсак, ҳар бир жамоа ўз уйида ўйнагани адолатли эмас?\nАдолатли, албатта. Мухлисларнинг стадионга қайтгани мени қувонтирди. Уларсиз ўйинларда шиддат пасаяди, файз йўқолгандек бўлади. Аммо биринчи даврада чемпионатни ўтказишга масъул шахслар ва мураббийлар ўртасида 2-даврада ҳам 4 турни нейтрал майдонларда ўтказиш бўйича гаплашиб олганмиз. Бу борада ҳозирча якуний тўхтамга келинмади. Аммо қандай қарор қабул қилинса, биз тайёрмиз.\nCoca Cola Суперлига. Бугун "Навбаҳор" Муборакда, "Металлург" Навоийда ва "Андижон" Олмалиқда меҳмон 0\nБўлажак юлдуз 19\nХолмуҳаммедов "Қўқон-1912" рекордчисига айланиши учун 4та гол қолди 18\nКоноплянка Ла Лигага қайтиши мумкин 0\nБеларусь. "Шахтёр" ғалабага эришди ва чемпионлик учун имкониятини сақлаб қолди 15\n"Рух" - "Шахтёр". Асосий таркиблар билан танишинг 6\n22 окт 19:42:22\nАшурматов мард инсон(Куп интервюларини укиганман. Р.Бердиевни энг кучли мураббий деган. Хумоюнни хам очикча талантини айтибди.). Шахсан мен учун ХУРМАТГА сазовор инсонсиз.\n22 окт 19:53:23\nInshaolloh 3-o'rindi olamiz Olloh nasib qisa omin....\n22 окт 21:05:31\nМаладси Кукон.З –ўринни олишларизни тарафдориман.Табриклайман қуконлик мухлисларни\n22 окт 20:24:54\nБугун жамоасин ғалаба қозонди. Бундай пайтда қанча хурсанд бўлса арзийди. Машъалнинг ҳам ғалабали кунлари қайтсин, Омин.\n23 окт 03:06:36\n22 окт 20:30:23\nЛатвияга карши уйинда хам кизишиб химоячига хужум килган эдигиз ютипда куриб сизга рахими келди ( роса тепишган экан).\nУйинни курганман Генрих узини курсатаман деб латвиялик йош химоясини ортидан бориб тепган.Кийин Латвия сардори Сашани урган.Бахтийор тарафини оламан деб калтагни тагида колиб кетган.Уша пайтда Латвия Узбекистонга 0-3га ютказайотган эди.Шунинг учун улар асабийлашиб туришган эди.Сашавой арини уясига чуп суккан.\n22 окт 20:11:49\n23 окт 11:17:32\nҚўқон 3-ўринга лойиқ жамоа, совриндор бўлиш вақти келди\n22 окт 23:14:30\nБарча рақибларнинг мураббийлари Машъални мақтаб-мақтаб ютиб кетишига ўрганиб қолдик. Кимнидир ютадими буёғига Машъал?


Коронавирусга чалинган одамдан вирус юқмаслиги учун амал қилиш керак бўлган 5 қоида - Zamin.uz\nВирус билан зарарланган одам шифокор ёзиб берган дориларни ўз вақтида қабул қилишига эътибор беринг ва назорат қилиб туринг. Беморнинг тана ҳарорати юқори бўлса ва нафас олиши қийинлашса зудлик билан тез ёрдамга мурожаат қилинг. Ушбу қоидаларга камида 14 кун (бемор ўзини яхши ҳис қилган тақдирда ҳам) давомида риоя қилиш керак. Чунки симптомларнинг кузатилмаслиги, вирус йўқолганини билдирмайди. “Замин” янгиликларини “Twitter”да кузатиб боринг\nЯнгиликлар » Ҳаёт тарзи » Коронавирусга чалинган одамдан вирус юқмаслиги учун амал қилиш керак бўлган 5 қоида


Мунажжимлар башорати: 17 ноябр куни юлдузлар сизга нималарни ваъда қилмоқда? » Ўзбекистон янгиликлари – Zamin.uz\nБугун кунингиз хотиржам кечиши кутилади. Бошлаган ишларингиз навбати билан бароридан кела бошлайди. Аммо молиявий масалада жуда эҳтиёт бўлишингиз зарур. Айниқса, тадбиркор бўлсангиз-у, йирик лойиҳага катта пул тикишни режалаштирсангиз, эҳтиёткорлик зиён қилмайди. Ижод кишилари миясига ажойиб ғоялар қуйилиб келади. Илҳом саломатлигингизга ҳам қайсидир жиҳатдан таъсир этиши турган гап. Кечқурун оила даврасида дам олинг. Ҳаво совуқ, демак, тоза ҳаво сайрини бошқа кунга қолдириб турсангиз ҳам бўлади.\n17 ноябр куни қариндошлар, оила аъзоларингиз билан муносабатларда эҳтиёт бўлинг. Агар қайсидир қариндошингиз билан анчадан бери кўришмаган бўлсангиз, ҳеч қурса қўнғироқ қилиб ҳол сўраб қўйсангиз ҳам зиён қилмайди. Муҳаббатда реалистга айланинг, бунинг нафини кейин албатта сезасиз. Иллюзия, яқин ўтмиш хотираларини бир четга суриб қўйинг. Молиявий муаммоларни ҳал этишда эҳтиёткор бўлмасангиз, йўқотишларга юз тутишингиз турган гап.\nЭмоциянгизни атрофдагилардан панароқда сақланг. Агар ким биландир илгари жанжаллашгансиз-у, бугун ярашиш, муносабатларни янгитдан бошлаш ниятида бўлсангиз, бу жуда асқотади. Ишда баъзи чалкашликлар юзага келишини айтмаса, кайфиятингизни бузадиган воқеа содир бўлмайди. Фақат шу кунларда профессионал касбингиз доирасида малакангизни оширмасангиз, келажакда қоқилиб қолишингиз мумкин. Ахир, замон жуда тезлашиб бормоқда.\n17 ноябрда режаларни яна бир карра назоратдан ўтказиб олгачгина иш бошланг. Оиласиз бўлсангиз, танлаганингиз билан орангиздаги енгил ва оддий муносабатлар келгусида сизга бахт ато этишини унутманг. Куннинг иккинчи ярмида қисқа масофага хизмат юзасидан бориб келишингиз мумкин. Кечки пайт янги танишувлар кутади. Кечқурун сут маҳсулотлари истеъмоли билан чекланинг. Кундузги хуш кайфиятингиз сақланиб қолишини истасангиз, ҳис-туйғуларга қул бўлманг.\nИшингиз шу қадар кўп бўладики, бош қашишга вақт топа олмай ҳалак бўласиз. Лекин нимани режа қилган бўлсангиз, барча режаларингиз амалга ошади. Муҳаббатда ҳаяжонли дақиқалар кўзга ташланмайди. Оиласизлар романтикадан ҳам бугунча умид қилмаганлари маъқул. Молиявий муаммоларни ижобий ҳал этишда табиатингиздаги консервативлик катта ёрдам бериши мумкин. Кечқурун катта миқдордаги пул харажатлари кутади.\n17 ноябр куни яқин ўтмишда жуфти билан жанжаллашиб қолганлар, ниҳоят яраш оши устида суҳбатлашиш имконига эга бўлишади. Суҳбатингиз шу қадар мароқли ўтадики, жуфтингиз ҳайратдан ёқа ушлайди. Оммавий тадбирлар, сершовқин зиёфатлардан нари бўлинг. Ундан кўра саломатлигингизга эътибор қаратинг, спорт билан шуғулланинг, сузиш машқларини бажаринг. Кечқурун сиздан қачонлардир қарз олган одам қарзини қайтаради.\nМолиявий жиҳатдан бугун муаммо бўлмаслиги кутилади. Лекин тежамкорликка амал қилмасангиз, кечқурунга бориб бировлардан қарз сўрашга мажбур бўласиз. Яқиндагина ишга жойлашганлар бугун кечга қадар бу муҳитга мослаша олмай ҳалак бўлишлари мумкин. Сабр қилишингизга тўғри келади. Агар ҳақиқатан сабр қилсангиз, келгусида ҳамкасблар ва раҳбарият олдида етарлича обрў-эътибор қозонишингиз аниқ.\n17 ноябрда чаён буржида туғилганларга пул масаласида омад кулиб боқади. Лекин сиз фаол бўлсангизгина бу омад сиз тарафда бўлиши мумкин. Шахсий ҳаётингизда танаффуслар кўзга ташланади. Бироқ барчаси фақат яхшиликка. Қизлардан айримларига бир ажойиб инсон муҳаббат изҳор қилиши ва яқин келажакда бу тўйга айланиб кетиши эҳтимолдан холи эмас. Кимдир кун давомида шахсий бизнесини муваффақиятли бошлаши мумкин.\nИшхонангизда эрталабдан муваффақиятлар занжирига қўшиласиз. Бу тушгача етмай сизга ўз ижобий натижасини кўрсатади. Шахсий ҳаётингизда туб бурилиш содир бўлиши ҳам иллюзия эмас. Очиғи, пана-пастқамда қарама-қарши жинс вакили ёки вакиласи билан дон олишиб юрган бўлсангиз, жуфтингиз хабар топиши мумкин. Шу нарса туб бурилиш ясаши ҳеч гап эмас. Соғлиғингизни эҳтиёт қилинг. Кечқурун ёлғиз қолинг, газли, муздек ичимликлар ичманг. Грипп орттириб олишингиз хавфи бор.\n17 ноябр куни ишингизда омадга эришишингиз учун кўз кўриб қулоқ эшитмаган имкониятлар пайдо бўлиши мумкин. Бундай имкониятларни етти ухлаб тушингизда кўрмагансиз, ишонинг. Кун мобайнида ҳамкасблардан бири билан сен-менга бориб қолишингиз мумкин. Кечқурун яқин дўстлар билан қўнғироқлашиб, учрашишингиз кутилади. Зарарли одатингиз бўлса, бугун ташланг, кейин хурсанд бўласиз.\nОила қурмаганлар бугун янги танишувни бошдан кечиришлари мумкин. Шу танишув келажакда тўй билан тугаши тайинга ўхшаяпти. Фақат муносабатлар юритишда тўғрисўз ва оддий бўлинг. Йўқса, у инсонни ранжитиб қўйишингиз ҳам мумкин. Молиявий муаммоларни бартараф этишда арзимаган хатолик ҳам катта пул йўқотишингизга сабаб бўлиши ҳеч гапмас. Тижорат билан шуғулланувчиларнинг бозори бугун икки ҳисса кўпроқ даромадли бўлади.\n17 ноябрда шундай одамохунлар даврасига тушиб қоласизки, бу давра сизга кейинчалик ҳар жиҳатдан ривожланиш палласини тақдим этади. Иш жойингизда раҳбарлар билан жанжаллашманг, йўқ ердан муаммо орттириб олганингиз қолади. Сурункали хасталикка йўлиққанлар кун давомида саломатлигини назорат этиб боришлари керак.\nЯнгиликлар » Ҳаёт тарзи » Мунажжимлар башорати: 17 ноябр куни юлдузлар сизга нималарни ваъда қилмоқда?\n23:02 Мунажжимлар башорати: 2017 йил 15 ноябр куни юлдузлар сизга нималарни ваъда қиларкин?\n21:33 22 июн куни юлдузлар Сизга нималарни ваъда қилмоқда?..


16:19 01 Апрель 2019 Жамият\nАввал хабар қилганимиздек, шу йилнинг 5-10 апрель кунлари мамлакатимизнинг жанубдаги гавҳари Термиз шаҳрида Халқаро бахшичилик санъати фестивали бўлиб ўтади. Президентимиз Шавкат Мирзиёевнинг 2018 йил 1 ноябрдаги қарорига биноан илк маротаба ўтказилаётган ушбу санъат байрамига тайёргарлик ишлари айни қизғин паллага кирди. Асосий тантаналар майдонида аллақачон байрам шукуҳи ҳукмрон. 32 гектардан иборат катта ҳудудда Қорақалпоғистон республикаси, Тошкент вилояти ҳамда вилоятларнинг рамзий қўрғонлари бунёд эттириб, ҳар бир ҳудуднинг ўзига хос урф-одат, анъана ва қадриятлари унда акс эттирилмоқда.\nСурхондарё — этнографик макон. Ўзбек халқ достонлари аждодларимизнинг узоқ ўтмиши, маданий ҳаёти ва миллий қадриятларини ўзида мужассамлаштирган бўлиб, у ўлмас, номоддий маданий мерос сифатида юксак қадрланмоқда. Бахшичилик санъатининг сержило ижро намуналари тингловчига катта завқ-шавқ бағишлаши билан бирга кишиларни яхшиликка чорловчи, маърифат тарқатувчи, ёш авлод қалбида эзгу фазилатларни уйғотувчи маънавий тарғибот манбаи вазифасини ўтаб келаётир. Халқимиз “Алпомиш”, “Гўрўғли”, “Кунтуғмиш” каби халқ достонларини тинглаб, унинг тарбиявий руҳида баҳраланиб келишган. Ана шу ўлмас қадриятларимизни асраб-авайлаш, халқ достонларининг ранг-баранг намуналарини юртимиз ҳамда халқаро миқёсда кенг тарғиб қилиш мақсадида эндиликда ҳар икки йилда бир маротаба Термиз шаҳрида Халқаро бахшичилик санъати фестивали ўтказилади.\n-Ўзбек халқининг тўй-тантаналари бахшиларнинг достону термаларисиз ўтмайди, -дейди Ўзбекистон халқ бахшиси Шодмон бахши Хўжамбердиев. - Достонларда асосан халқимизнинг орзу-умид, ўй-нияти, мақсад ва муддаоси куйланади. Мардлик, шижоат, ватанпарварлик, она юрт садоқат каби эзгу инсоний фазилатлар улуғланади. Шу боис, турли ғоявий-бадиий ечимга эга достонлар ҳамиша одамлар қалбидан жой олади, ўзгача жанг топади. Айрим ҳолларда достон тинглаш учун юзлаб, минглаб одамларнинг бир даврада жамланиши кишилардаги миллий ўзлигимиз, қадриятларимизга нисбатан ҳурмат, бахшичилик анъаналарига садоқат ва меҳр-муҳаббатдан дарак беради. Ўйлайманки, халқ оғзаки ижодини улуғлаш, уни бор ҳолига сақлаш ва уни келгуси авлодларга етказишда биринчи бор ўтказилаётган халқаро бахшичилик санъати фестивали муҳим аҳамият касб этади.\nХалқаро бахшичилик санъати фестивали ЮНЕСКО шафелиги остида ўтказиш бўйича мазкур ташкилот Бош директорининг расмий розилик мактуби олинди Шунингдек, АЙСЕСКО (Таълим, фан ва маданият масалалари бўйича Ислом ташкилоти) халқаро ташкилоти, бундан ташқари, Афғонистон Туркия, Тожикистон ва Кувайт ва бошқа давлатлардан фахрий меҳмонлар иштирок этишади. Фестивалга 80 дан ортиқ хорижий давлатлардан 300 га яқин иштирокчилар иштирок этиши, 20 давлатнинг 29 нафар оммавий ахборот воситалари ходимлари халқаро санъат анжуманини бевосита ёритиб бориши кутиляпти.\nХалқаро санъат анжуманини ОАВ орқали мамлакатимиз аҳолиси ҳамда халқаро миқёсда кенг ёритиш учун матбуот гуруҳи шакллантирилиб, унинг фаолияти йўлга қўйилди. Матбуот хизмати фаолиятини самарали ташкил этиш учун Адиб Собир Термизий номидаги ахборот ресурс марказида зарурий шароитлар муҳайё этилди. Матбуот марказида вақти-вақти билан матбуот конференцияси ташкил этилиб,маҳаллий ҳамда республика ОАВ лари ходимлари фестивалга тайёргарликнинг бориши юзасидан мунтазам маълумотлар тақдим этилмоқда.\nАйни пайтда Тошкент ва Термиз шаҳарида фестивалга тайёргарлик кўриш ва уни ўтказиш бўйича тузилган ишчи гуруҳлари фаолият олиб бормоқда.Унинг таркибига юксак касбий маҳоратга эга бўлган сценарист, режиссёр, балетмейстерлар, саҳна рассомлари, истеъдодли ёш санъаткорлар жалб этилган. Халқаро анжуман иштирокчиларининг чиқишлари юқори малакали мутахассислар, таниқли санъат ва маданият арбоблари, олимлар,шунингдек, иштирокчи давлатларнинг соҳа намояндаларидан иборат халқаро ҳайъат томонидан баҳоланади. Баҳолаш жараёнида достончилик санъати намояндаларининг асл миллий хусусиятлари, куй, нағма ва термаларнинг бадиий-эстетик жиҳатлари, ўзига хослиги, халқи ижрочилиги усулларини эгаллаганлик даражаси, кийиниши, саҳна маданияти, либосларидаги бадиий безакларнинг миллий анъаналарга мослиги, анъанавий мусиқа асбобларидан фойдаланиш жиҳатларига алоҳида эътибор қаратилади.\n- Фестивални юқори савияда ўтказиш учун республика маданият вазирлиги тизимида ишловчи 1,5 минг нафардан ортиқ ходимлар жалб этилган, -дейди маданият вазирлиги матбуот котиби Мавлуда Асқархўжаева. - Ушбу фестивалга Ўзбекистон, Қозоғистон, Туркманистон, Қирғизистон, Хитой, Жанубий Корея, Эрон, Сербия, Туркия, Болгария, Белгия сингари хорижий давлатлардан 58нафар маҳоратли бахши ва достон айтувчилар ўз ижодий чиқишлари билан қатнашади. Албатта, ҳар бир ҳудуднинг ўз анъаналари мавжуд бўлиб, ўтказилгач фестиваль унинг намойиши учун қулай санъат майдонига айланади.\nМаълумот ўрнида, Халқаро бахшичилик санъати фестивали ғолиблари турли даражадаги диплом, ҳайкалча ҳамда пул мукофотлари билан тақдирланади. Жумладан, халқаро танловнинг 1-ўрин соҳиби ( ҳар бир йўналиш бўйича) 10 000, 2-ўрин соҳиби 7000, 3-ўрин эгасига 5000 АҚШ доллари миқдорида пул мукофоти билан рағбатлантирилади. Бундан ташқари “Энг ёш бахшичилик санъати иштирокчиси”, “Мухлислар эътирофига сазовор бўлган энг яхши иштирокчи”, “Энг яхши чолғу ижрочиси” каби номинациялар бўйича ҳам ғолиблар аниқланиб, улар пул мукофоти ва махсус диплом билан тақдирланади.\nФестивалга тайёргарлик доирасида Термиз шаҳари ва туманлар марказида катта ҳажмдаги қурилиш, бунёдкорлик ва ободонлаштириш, кўкаламзорлаштириш ишлари бажариляпти. Термиз темир йўл вокзали капитал таъмирланиб, Термиз халқаро аэропорти биноси янгидан бунёд этилди. Асосий тадбирлар бўлиб ўтадиган майдонда Алпомиш ҳайкали ўрнатилди.Бу ерда бир неча катта-кичик саҳналар барпо этилди. Қорақалпоғистон Республикаси ва вилоятлар рамзий қўрғонлари қад ростламоқда. Кўча ва хиёбонлар, кўп қаватли кўплаб турар-жой бинолари жорий таъмирланди. Фестивалга оид панно ва рекламалар, суратлар, электр нури билан узатиладиган ёзувлар ўрнатилди. Бахшичилик санъатига оид турли кўргазмалар тайёрланди, миллий созлар, либослар, ҳунармандчилик буюмлари, тасвирий ва амалий санъат асарлари, ҳайкалтарошлик намуналари фестивалга тахт ҳолга келтирилди. Шунингдек, Ал-Ҳаким ат- Термизий ёдгорлик мажмуаси, Фаёзтепа, Кампиртепа, Султон Саодат ва мақбараси каби тарихий обидалар қайта таъмирланди.\nФестиваль иштирокчилари учун ўзбек, инглиз ва рус тилларида 37 турдаги туристик масканлар буклетлари,бахшичилик санъатига бағишланган рисола ва Термиз шаҳрининг сайёҳлик харитаси тайёрланди. Вилоят тарихи ва маданиятига оид 2 та китоб, 6 турдаги буклет, “Кўҳна Термиз”,”Замонавий Термиз”ҳамда бахшилар тўғрисида фотоальбомлар, шунингдек, Шоберди бахши Болтаевнинг “Малла савдогар”, Абдуназар Поёновнинг “Олтин қовоқ”, Умир шоир ва Авлиёқул Мардонақул ўғлининг “Алпомиш” достонлари 1000 нусхадан босилиб чиқди.


Зидан "Реал" футболчилари билан видеоконференция ўтказди / CHAMPIONAT.asia\n21:45Мюллер де Бруюйненинг рекордини такрорлади 0 21:30Бугун Нойерни ранжитган футболчи Бундеслига тарихида гол урган энг ёш футболчига айланди 1 21:30Бундеслига. "Боруссия" – "Герта" (онлайн ҳисоб) 0 21:17Назорат учрашуви. "Насаф" "Шўртан"ни мағлуб этди 0 21:08Бугунги гол Левандовски учун юбилей натижалар ва шахсий рекордни келтирди 0 20:50"Реал" Роберто Карлосни қандай қўлга киритган ёхуд футболчи алмашамизми? 0 20:45Бундеслига. “Боруссия Д” – “Герта” баҳсининг асосий таркиблари билан танишинг 0 20:42Самвел Бабаян бошчилигидаги "Чанчун Ятай" Пеллегринининг собиқ клубини мағлуб этди 5 20:35"Қўқон-1912" назорат учрашувида "Навбаҳор" устидан иродали ғалабага эришди 9 20:31Бундеслига. "Бавария" сафарда "Байер"ни мағлуб этди 8 20:30Бундеслига. “Лейпциг” бири киши кам бўлиб дуранг ўйнади, “Айнтрахт” уйда ютқазди ва яна бир баҳс ҳам тугади 0 20:05Шота Арвеладзе Туркияда қолиб кетган ўзбекистонликларга хайрия маблағи ажратди 6 19:56Назорат учрашуви. Қосимов гол урди, АГМК "Локомотив"ни мағлуб этди 2 19:50“Лейпциг” президенти Вернернинг “Челси”га ўтиши ҳақидани хабарга қандай изоҳлади? 8 19:35“Брешия” устози: “Балотелли ҳафсаламни пир қилди, унга бор эътиборимни бағишлагандим” 0\nЗидан "Реал" футболчилари билан видеоконференция ўтказди\n05 апр 00:29\nБу ҳақида Испаниянинг "Marca" нашри маълум қилди.\nМадриднинг "Реал" клуби бош мураббийи Зинедин Зидан 3 апрель (жума) куни жамоа ўйинчилари билан видеоконференция ташкиллаштирган. "Қироллик клуби" аъзолари анчадан буён бир-бири билан алоқа қилмаганди.\nЗидан видеоконференция вақтида ўз шогирдларини руҳлантирган, уларнинг соғлиғи билан қизиққан ва машғулотларни худди клуб базасида бўлгани каби давом эттиришни илтимос қилган. Франциялик мутахассис карантин вақтида қўл остидаги футболчилар билан тез-тез шу усулда боғланиб туришни режалаштиряпти.\n05 апр 05:43:58\nFkneftchi фойдаланувчининг фикрига жавоб бериш\nOng tomonni eng yuqorisida\n05 апр 02:22:17\n05 апр 02:13:14\n05 апр 00:36:21\nЗайниддинда Уууууууууу кизикон Узбекда дерди бир Хазилкашимиз


Мўйноқ туманида қамишдан ДСП ишлаб чиқарилади\n7 Окт 2019 2129\n“Ўзсаноатқурилишматериаллари” уюшмаси кўмагида қамишдан ДСП ишлаб чиқариш лойиҳаси бўйича Хитойнинг “Panjin Jijia” Co LTD компанияси ва “Toshkent Plast Polimer” МЧЖ ўртасида инвестиция шартномаси имзоланди, деб хабар қилади уюшма матбуот хизмати.\nУчрашувда йирик лойиҳани амалга ошириш учун қулайлик ва имкониятлар яратиш, ҳамкорликда янги турдаги қурилиш материалини ишлаб чиқариш ва бир қанча ташкилий масалалар кўрилди.\nҚамишдан ДСП ишлаб чиқариш лойиҳасининг умумий қиймати 45 млн. АҚШ доллари бўлиб, эътиборлиси тўғридан-тўғри хорижий инвестиция жалб қилинади. Шартномага кўра, мазкур лойиҳа Қорақалпоғистон Республикасида амалга оширилади. Бунинг учун Мўйноқ тумани “Тикузик” ҳудудида 50 гектар ер ажратиш кўзда тутилган. Янги барпо этилиши кутилаётган завод йилига қамишдан 200 000 метр куб экологик тоза, инсон саломатлигига хавфсиз, сифатли ДСП ишлаб чиқаради. Шунингдек, лойиҳада мазкур қамишдан тайёрланган маҳсулотдан замонавий мебеллар тайёрлаш ҳам режалаштирилган. Бунинг учун завод сўнгги русумдаги техника ва технологиялар билан жиҳозланади. Эътиборлиси, корхона ишга туширилгач бу ерда юзлаб янги иш ўринлари яратилади.


Обидхон Қорига суиқасд учун Тошкент $100000 ва JEEP берган « Ўзбекистон Халқ Ҳаракати\nОбидхон Қорига суиқасд учун Тошкент $100000 ва JEEP берган\nБу қотиллик эвазига Жуковскийга Тошкентдаги буюртмачилар тарафидан $100.000 пул ҳамда “JEEP” автомашинаси билан “тақдирланган”. Суиқасдда унга шериклик қилган икки ўзбекистонлик Баҳодир Пўлатов ва Нодира Аминоваларга эса 50.000 доллардан берилган.\n13 October 2012 - 12:41\nКеча Обидхон Қори Назаровга суиқасдда гумонланган шахс Москвада қўлга олинганини сайтимиз хабар қилганди.\nМосквадаги манбамиздан олинган сўнгги маълумотларга кўра, унинг расмий ҳужжатларидаги исми ҳақиқатан ҳам Юрий Жуковский. У Россияда яшовчи Ўзбекистон фуқароси.\nЖуковскийга Обидхон Қори Назаровни ўлдириш васифаси шахсан Каримовнинг буйруғи билан Ўзбекистон махфий хизматлари орқали топширилган. Қотиллик режаси бир неча ой давомида ишлаб чиқилган, Қори аканинг Швециядаги манзили ва ҳаракатланиши батафсил ўрганилган, ва 2012 йилнинг февралида режа амалга оширилган.\nШвед суди икки шерикнинг бевосита иштирокини исботловчи ашёвий далилларнинг етарли бўлмагани боис уларни оқлаган эди.\nАммо бу билан қидирув ишлари тўхтатилмаган. Швеция ва Россия разведка хизматлари 6 ойдан ортиқ ҳамкорлигида Жуковскийнинг қаердалиги аниқланган ва пайшанба куни Москвада қўлга олинган.\nҲозир Жуковскийни Стокгольм талаби бўйича Швецияга экстрадиция этиш масаласи кўрилмоқда.


Дунёдаги энг кўп ҳақ тўланадиган мусиқачилар маълум қилинди\n18:05 / 07.12.2017\nАмериканинг Forbes журнали дунёдаги энг кўп ҳақ тўланувчи мусиқачилар номини маълум қилди, рейтингда биринчи ўринни америкалик рэп-ижрочи Diddy (Шон Комбс) эгаллади, у бир йил ичида 130 миллион доллар ишлаб топди (солиқларни чиқариб ташламаганда).\nНашр маълумотларига кўра, Diddy’нинг рейтингда етакчига айланишига Bad Boy Family Reunion Tour турнеси, Ciroc билан шартнома ва Sean John кийим-кечак қатори сотувлари ёрдам берган.\nРўйхатнинг иккинчи поғонасидан 105 миллион долларга эга хонанда Бейонсе жой олди, у Queen Bey's Formation World Tour турнеси туфайли шунча ишлаб топган. Учинчи ўринда – канадалик рэп-ижрочи Дрейк 94 миллион доллар билан, бу пуллар Boy Meets World Tour турнеси ёрдамида ишлаб топилди.\nУлардан кейинги ўринларни рэп-ижрочи The Weeknd 92 миллион доллар билан ва Coldplay 88 миллион доллар билан эгаллаб турибди.\nForbes’дан таъкидлашларича, мусиқачиларнинг аксарияти ўз маблағларини концерт турлари орқали ишлаб топишган (рейтингдаги 25 иштирокчидан фақатгина икки нафари истисно саналади: хонанда Тейлор Свифт 44 миллион доллар билан ва рэп-ижрочи Jay-Z 42 миллион доллар билан).\nЖурнал рейтингни тузиш чоғида 2016 йилнинг 1 июнидан 2017 йилнинг 1 июнига қадар бўлган даврда ишлаб топилган маблағларни ҳисобга олди.


29 май 2022, Тошкент вақти: 13:48\nРиштонлик кулоллар сопол ва чинни идишлари билан танилган.\nФарғона вилоят, Риштон туманидаги 225 та кулолчилик цехидан тақрибан 10 тасигина ишламоқда. Кулолларнинг айтишича, ишнинг тўхтаб қолганига газнинг йўқлиги ва қимматлиги сабабдир.\nРиштон туманидаги “Ҳунарманд” уюшмаси раҳбари вазиятни мавсумий кўриниш сифатида баҳолади.\nРиштон туман ҳокимлиги мулозимининг билдиришича, цехларни газ билан таъминлашни яхшилаш мақсадида тегишли идораларга хатлар ёзилган.\nЎтган йили Вазирлар Маҳкамаси Риштон тумани аҳолисининг бандлигини таъминлаш мақсадида қарор қабул қилган эди.\nРиштондаги кулолчилик цехлари газ йўқлиги ёки қимматлигидан деярли ёппасига ишламай турибди\nИшсиз қолган 5000\nСопол ва чинни идишлари билан танилган Риштонда 225 та кулолчилик цехи мавжуд. Ҳар бир цехнинг идиш пишириладиган ўртача 2 тадан, жами 450 та хумдони бор. Ҳар бир цехда 5 дан 10 нафаргача ишчи ишлайди. Аниқроғи, ишлар эди. Чунки шу кунда 10 танинг атрофидагина цех ишлаб турибди.\nБу маълумотларни Озодлик 18 январь куни Риштондаги “Ҳунарманд” уюшмасидан сўраб билди.\nКуни кеча риштонлик блогер Дима Қаюм Фейсбукдаги саҳифасида кулолларнинг илтимоси билан уларнинг муаммолари тўғрисида видеопост эълон қилди.\nВидеопостига илова қилган матнида Дима Қаюм, жумладан, бундай деган:\n“Риштон саноат зонаси тахминан 10 йиллар аввал қурилган. 33 гектарли ерда маҳаллий тадбиркор кулоллар ўз маҳсулотлотларини ишлаб чиқаради.\nБиласизлар, Риштон кулолчилиги бутун дунёга машҳур!\nМаҳсулотлар бутун дунёга экспорт бўлади. Миллий кулолчилигимизни давом эттираётган кулолларнинг муаммоси, доимгидай, - газ!\nМана неча йилдирки, қиш фасли бошланмай, аҳолига бериш важи билан цехлар газдан узилади. 200 дан ошиқ тадбиркор ва шу тадбиркор қўлида ишлаётган 5000 дан ошиқ риштонликлар то апрель-май ойигача газ берилмагани сабабли ишсиз қолади”.\nҲокимлик вакили: Газ таъминотини яхшилаш учун хатлар ёзилди\nРиштон туман ҳокимлигининг ўзини Баҳодир Қамбаров деб таништирган мулозими вилоятга яқинда газ берилганини, бироқ ёнилғи, асосан, аҳолига берилаётганини айтди.\nМулозимнинг айтишича, у кулолларнинг цехлари жойлашган саноат зонасига бошқа мутахассислар билан ўтган ҳафтада бориб келган. “Ўшанда газ бор эди, лекин босими паст эди”, - деди Қамбаров.\nҲокимлик вакилининг айтишича, кулолларни газ билан таъминлаш масаласида “вилоят ҳокимлигига хат билан чиқилган, вилоят газ таъминоти идораси билан эса, янги шартнома тузилади”.\n2018 нинг декабри бошидан бутун Ўзбекистон бўйлаб ижтимоий аҳамиятга эга бўлмаган идора ва ташкилотларни табиий газдан узиш жараёни бошлангани тўғрисида Озодлик хабар қилган эди.\n"Ҳунарманд" раҳбари: Цехларнинг тўхтаб туриши мавсумий кўриниш\nРиштондаги “Ҳунарманд” уюшмаси раҳбари Жамолиддин аканинг (фамилиясини айтмади) айтишича, мавжуд 225 та цехдан тақрибан 8 – 10 тасигина шу кунда ишлаб турибди. Уюшма раҳбарининг айтишича, цех эгалари ва уларнинг ишчилари ишсиз қолганига газ йўқлиги сабаб эмас, бу мавсум билан боғлиқ танаффусдир:\n“Қишда ишлаб чиқариш жараёни ҳароратнинг совуқлиги ва намлиги туфайли чўзилиб кетади, шунинг учун кулоллар қишда ишламайди”.\n“Ҳунарманд” уюшмаси раҳбари Жамолиддин ака "кулоллар газ йўқлигидан шикоят қилаяпти", деган репликамизга жавобан:\n“Менга айтинг ўша одамнинг исмини, мен эртагаёқ газини ёндириб бераман”, - деди.\nКулол: газ қиммат, фойда қолмаяпти\nЎзини “риштонлик кулоллардан бири Бунёд Ҳайдаров”, деб таништирган йигит Озодлик билан 18 январь кунги суҳбатда газ таъминоти яхши эмаслиги ва қимматлиги учун цехини ташлаб Россияда ишлаётганини айтди:\n“Цехим бор. Ҳозир ҳам турибди. Хумдонларни бузиб, вагон қилганман. Вагонга ҳам кўпроқ идиш сиғади, ҳам газ тежалади. Бу йил ҳам, ўтган йили ҳам ишлаганимиз йўқ. Чунки қопламаяпти. Ишчиларга ҳақ тўлаяпмиз, газга тўлаяпмиз, шу билан ўзимизга ҳеч нарса қолмаяпти”.\nКулол Бунёд Ҳайдаровнинг шикоят қилишича, газ идоралари “тарифдан ташқари ўзларининг “потеря”ларини ҳам (газ транспортировкаси жараёнида йўқотиладиган миқдор) қўшиб олади”.\nБлогер Дима Қаюм ўз постида кулолларнинг газ қимматлигидан шикоят қилганини ёзди:\n“Кулоллар 1000 кубметр газга, тахминан 120-150 доллар ҳақ беришаётганини айтди, лекин қиш фаслида идишларини қуритиш муаммо бўлиб (газ ёқиб қуритиш керак) янада қимматлашади”.\nМаҳаллий истеъмолчининг қўшнидан фарқи йўқми?\nКуни кеча Ўзбекистон Тожикистон аҳолисига ҳам газ етказиб беришни бошлади. Айни пайтда, ўзбекистонликлар газ учун тожикистонликларга қараганда бир неча баробар озроқ пул тўлашини Озодлик хабаридаги маълумотларни Вазирлар Маҳкамаси белгилаб қўйган нархларга қиёслаб билиш мумкин.\nҲукумат Риштондаги кулолчилик цехларида яна 96 та иш ўрни яратмоқчи эди...\nАйни пайтда, газ таъминотининг ёмонлиги ва кулолларнинг шикоятича, газнинг қимматлиги оқибатида, мавжуд 200 дан ортиқ цех тўхтаб турибди, уларда ишлаган бир неча минг ишчи ишсиз қолмоқда.


GM Uzbekistan янги Cobalt ишлаб чиқариш фикридан қайтди - Daryo\n20:40, 05.02.2019 64678\nGM Uzbekistan янги Cobalt ишлаб чиқариш фикридан қайтди\nБугун, 5 февраль куни Ахборот ва оммавий коммуникациялар агентлигида «Автомобиль саноати: кечаги кун ва истиқболлар» мавзусида матбуот анжумани ташкил этилди. Ушбу матбуот анжуманида «Ўзавтосаноат» АЖ вакиллари тизимдаги янгиликлар ҳақида маълумот берди, деб хабар берди «Дарё» мухбири Севара Нишонова.\nФото: GM Uzbekistan матбуот хизмати\n«Янги Cobalt унчалик ҳам янги эмас. GM’нинг ўзида, Бразилияда ушбу лойиҳа 2016 йилда амалга оширилган эди. У ерда жорий йилнинг охирида Cobalt ишлаб чиқариш тўхтатилади. Биз эски автомобиль моделларини ишлаб чиқариш тўғри эмас, деган хулосага келдик. Шундай қилиб, янгиланган Cobalt ишлаб чиқариш бўйича режамизни бекор қиламиз», — дейди Азиз Шукуров.\n07:52, 08.09.2021 158842\n16:47, 13.09.2021 96506\n21:15 Бугун 846\n21:10 Бугун 2486\n20:59 Бугун 1211\n20:38 Бугун 2376\n18:30, 24.09.2021 81993\n22:37, 24.09.2021 64902\n12:27, 25.09.2021 63693


Йерродан Роналдугача — «Реал Мадрид» «афсоналар»дан устун\nЙерродан Роналдугача — «Реал Мадрид» «афсоналар»дан...\n04.07.2021 11:18 0 1627\n«Реал Мадрид» — ФИФА томонидан ХХ асрнинг расман «Энг яхши жамоаси» деб эътироф этилган. Бу жамоани эслаганимизда дунёнинг супер юлдузлари ёдимизга келаверади.\n«Реал Мадрид» таркибида яқин тарихда Луис Фигу, Зинедин Зидан, Роналдо, Дэвид Бекхэм, Майкл Оуэн, Серхио Рамос, Фернандо Йерро, Рауль, Гути, Роберто Карлос, Мичел Салгадо, Николас Анелка, Икер Касиляс, Криштиану Роналду ва шу каби номдор ўйинчилар тўп сурган.\nУлар шу жамоанинг номини юксалтирган десак, адашмаймиз. Ҳар қандай ибтидо интиҳога замин тайёрлагандек, «Реал»га келган юлдузлар барибир бир кун келиб жамоани тарк этишган. Кўплаб мухлислар «Реал Мадрид»ни ўз афсоналари билан муносиб хайрлашмасликда айблашади, баъзилар эса шу сабабли ҳам қироллик клубини ёқтирмайдилар. У ким бўлишидан қатъи назар, «Реал» ҳар қандай футболдаги шахсдан устун. Қуйида биз «қаймоқранглилар»нинг афсоналари ҳақда гаплашамиз.\n10. Фернандо Йерро\nФернандо Йерро «қаймоқранглилар» билан 500 дан ортиқ расмий ўйинларда майдонга тушган. Шу билан бирга, тўртта жаҳон чемпионати ва иккита Европа чемпионатида қатнашган. Реалда марказий ҳимоячилар азалдан афсонага айланиб келишган.\n«Реал Мадрид»нинг энг яхши футболчиларидан бири бўлган Пушкаш 1958-1966 йилларда клуб таркибида 262 ўйинда 242 гол урган. Венгер футболи афсонаси Мадриддаги чиройли голлари билан эсда қолган. Энг чиройли голларга «Пушкаш» соврини берилиши унинг қандай афсона эканлиги ҳақида фикримизни шакллантиради.\nМадридликлар сафидаги 11 мавсум давомида у барча мусобақаларда 584 учрашувда майдонга тушиб, 71 гол урган. Дунёдаги энг кучли қанот ҳимоячиси ҳисобланган Роберто тепган тўп 170 км/соат тезликда учар, ўзи эса рақиб ҳужумчилари учун эса ҳақиқий ғов эди.\nЖаҳон чемпионатида ажойиб ўйин кўрсатган Роналдони «Реал» қарийб 40 миллион еврога сотиб олади ва у биринчи мавсумдаёқ ажойиб ўйин кўрсата бошлайди. «Сўйлоқтиш» Роналдо ажойиб соч турмаги, шиддатли ҳужумлари билан «бланкос» тарихида муносиб ўринни эгаллади. «Реал Мадрид»га италиялик мураббий Фабио Капелло келганидан сўнг Роналдо жамоадан ўз хоҳиши билан кетишга қарор қилди.\nРауль «Реал»га 1992 йилда «Атлетико»нинг ёшлар жамоасидан келиб қўшилган. Хорхе Вальдано унга 18 ёшдаги асосий таркибда дебютини амалга ошириш имкониятини берди. Рауль шу кундан бошлаб афсонага айланди. У «қаймоқранглилар»да ХХI асрнинг биринчи декадасидаги энг яхши сардори бўлди. Жамоанинг энг яхши тўпурарлари рўйхатида иккинчи ўринда туради. Рауль «Реал»нинг энг яхши ҳужумчиси бўлиб қолиши ҳам мумкин эди, аммо рўйхатдаги бир футболчи бунга монелик қилади… Рауль Мадриддан муносиб хайрлашув совғасини ола олмаган.\nКасильясни «Реал Мадрид» расмий сайти уни «тарихимиздаги энг яхши дарвозабон» деб атайди. Жаҳон футболи тарихидаги энг кучли дарвозабонлардан ҳисобланган Икер жамоадаги энг кўзга кўринган афсоналаридан ҳисобланади. У 16 мавсумда 725 та расмий ўйинда майдонга тушиб, 19 та совринни қўлга киритди. Жами 439 та ўйинда бирор ҳужумчи Икернинг дарвзасига йўл топа олмади. У 2015 йилда Мадриддан кўз ёшлар билан, афсоналарга муносиб бўлмаган ҳолатда кетди. «Реал» ҳар қандай шахсдан устун. Ҳатто Касильясдан ҳам.\n2005 йилда «Севилия»дан 19 ёшли ҳимоячи сотиб олинди. У Рамос эди. Замонавий «Реал» тарихидаги «Эл Капитано»си сўнгги дақиқаларгача курашувчи, жамоа учун бутун ҳаётини бағишлагани билан клуб тарихида қолди. Нафақат ҳимояда, балки ҳужумда ҳам рақибларни ранжитадиган афсона жорий йилда кўз ёшлар билан «Реал»ни тарк этди.\nБу ном нафақат футболчи сифатида, наинки мураббий сифатида ҳам афсонага айланиб улгурди. Тушунарсиз шахсият эгасининг «Реал» тарихидаги энг яхши футболчилардан бири бўлгани унинг энг яхши мураббий бўлишига тўсқинлик қила олмади. Замонавий футболда мураккаб ишланмалари билан Европа Чемпионлар лигасини 3 марта кетма-кет ютди. У 2018 йилда тўсатдан «Реал»дан кетди, сўнг яна қайтди. 2021 йилда эса яна жамоа билан хайрлашди. Зидан ўзининг обрўсини сақлашни яхши билади. У кета олиши билан ҳам афсона.\nБу футболчи эҳтимол рўйхатимизнинг аввалига муносиб. Роналду фаолиятини давом эттираётган футболчилар орасида энг кўп гол урган, энг кўп рекорд қўйган футболчи бўлса ажабмас. Ўзининг мағрурлиги, меҳнаткашлиги билан кимларнингдир меҳрига, кимларнингдир ғашига теккан. Мадрид жамоасининг энг яхши тўпурари 438 ўйинда 450 гол, 131 та ассистни амалга оширган. Унинг сермаҳсуллиги ўйинлари сонидан кўпроқ. Роналду буюк футболчи, у «Реал»нинг ҳақиқий афсонаси. 2018 йил «Реал»ни шунчаки тарк этгач, кўп мухлислар қироллик клубидан юз угириб, «Ювентус»га мухлислик қила бошлашди. Роналдунинг энг ёрқин дамларини «Реал Мадрид» билан бирга эсланади, «Реал»нинг энг ёрқин дамлари эса фақат Роналду билан эмас.\nБу рўйхатимизда биринчи ўринни ҳеч кимга бермасликка қарор қилдик. «Реал Мадрид» ҳар қачон энг яхши футболчиларни йиға олган. Келажакда ҳам «бланкос»да афсоналар пайдо бўлади.\nБугун жамоадан кетаётган, шартномасини узайтирмаётган, молиявий томондан келиша олмаётган футболчиларни ҳам, «Реал Мадрид»ни ҳам тўғри тушунамиз. Флорентино Перес айтганидек: «Реал Мадрид»да энг яхши ўйинчилар ўйнашади.\n«Реал Мадрид» 34 марта Ла Лига чемпионлигига, 19 марта «Копа дел Рей» кубогига, 9 та Испаниянинг суперкубогига, 13 та УЕФА Чемпионлар Лигаси чемпионлигига, 2 та УЕФА кубогига, 2 та УЕФА суперкубоги, 3 та Халқаро Чемпионлар Кубоги ва 3 та Қитъалараро кубокларига эга.\nСпорт 30/08, 22:22\n«Реал» Мбаппенинг трансфер нархини 200 миллион еврогача оширмоқчи\nСпорт 02/06, 10:23\n«Реал», «Барселона» ва «Ювентус» Чемпионлар лигасидан четлаштирилади — «La Repubblica»


Покистонда сув тошқини қурбонлари сони ортмоқда\n22 октябр 2021, Тошкент вақти: 14:56\nСўнгги уч кун мобайнида Покистон шимолида ёққан кучли ёмғир ортидан рўй берган сув тошқинлари ва ер кўчкилари оқибатида 200дан ортиқ киши нобуд бўлди.\nРасмийларнинг билдиришича, биргина Ҳайбар Паҳтунква вилоятида 136 киши табиий офат қурбони бўлган.\nВилоят расмийларининг билдиришича, 30 мингдан киши турар жойларини ташлаб кетишга мажбур бўлган. Покистоннинг Кашмир минтақасида ҳам рўй берган сув тошқинлари оқибатида камида 22 киши нобуд бўлган. Айни пайтда Покистон ҳукумати табиий офат рўй берган ҳудудларга ҳарбий бўлинмалар сафарбар қилинганини билдирди.


Samsung ўзининг энг қиммат смартфонини тақдим этди\n23:44 / 04.11.2020\nSamsung компанияси янги букланувчи смартфонини тақдим этди. Смартфон нархи 3 минг долларни ташкил қилиб, Хитой бозори учун чиқарилган. У кўринишидан ўртасидан букланувчи Galaxy Z Fold2 смартфонига ўхшайди, бироқ ундан фарқли томонлари бор.\nБиринчидан, қурилма номида компаниянинг барча смартфонлари, ақлли соатлари ва бошқа қурилмалари учун хос бўлган Galaxy сўзи йўқ: у Samsung W21 5G деб аталади. Иккинчидан, SIM-карталар учун иккита алоҳида слотга эга.\nЯнги қурилма Galaxy Z Fold2’дан бўйига бироз узунроқ чиққан.\nСмартфоннинг букланувчи дисплейи Dynamic AMOLED 2X’нинг ўлчами 7,6 дюймни ташкил қилиб, у ичкарига букланади. Ташқи Super AMOLED экранининг ўлчами эса 6,23-дюймга тенг. Смартфон Snapdragon 856+ процессори, 12 Гб тезкор ва 512 Гб доимий хотира, симли тез (25 Вт) ва симсиз (11 Вт) қувватлашни қўллаб-қувватловчи 4500 мА-соат сиғимга эга аккумулятор билан жиҳозланган.\nХитойда қурилманинг нархи 19999 юанни (3 минг доллар) ташкил қилади ва 20 ноябрдан сотувга чиқарилади.\n23:24 / 01.03.2021\nХитойда метеохизмат самолёти уйлар устига қулади\nЎзбекистондаги фойдали қазилма конларига Хитой компаниялари фаол жалб этилиши кутилмоқда\n16:00 / 23.02.2021\nПрофессионал сураткаш Samsung Galaxy S21 камерасидан фойдаланиш тажрибаси ҳақида


БМТ кенгаши суриялик ҳарбийларнинг Қусайрдаги амалиётини қоралаб чиқди\nБМТ инсон ҳуқуқлари бўйича кенгашининг 2013 йил 29 май куни Женевада ўтказилган сессиясидан лавҳа.\nЖеневада навбатдаги сессиясини ўтказган БМТнинг инсон ҳуқуқлари бўйича кенгаши суриялик ҳарбийларнинг Қусайр шаҳридаги амалиёт чоғида исёнчиларга қарши амалга оширилган хатти-ҳаракатларини қоралаб чиқди.\nЧоршанба куни қабул қилинган бу қарор 36 мамлакат вакили томонидан қўлланди, саккиз мамлакат вакили овоз беришдан тийилди ва фақат Венесуэла вакили қарши овоз берди.\nҲуқуқни ҳимоя қилиш кенгашининг бу қарорига Суриядаги жангларда президент Башар Ассадни қўллаётган Ливандаги “Ҳизбуллоҳ” шиалар гуруҳи жанггарилари иштирок этаётганига оид маълумотлар ҳам сабаб бўлди.\nРоссия Сурияга оид резолюция бўйича овоз беришда иштирок этмади.\nРоссия Ташқи ишлар вазири Сергей Лавров аввалроқ БМТнинг бундай позицияси июн ойида Сурия бўйича халқаро анжуман ўтказиш режаларига халақит бериши мумкинлиги ҳақида билдирганди.\nБу каби анжуманни уюштириш ташаббуси Россия ва АҚШдан чиққанди. Бироқ Вашингтон томонидан БМТ инсон ҳуқуқлари бўйича кенгаши резолюциясининг қўлланиши, Лавровга кўра, бу уринишларни йўққа чиқариши мумкин.\nЧоршанба куни Сергей Лавров телефон орқали АҚШ давлат котиби Жон Керри билан Сурия бўйича анжуманга тайёргарлик масалаларини муҳокама қилгани маълум бўлди. Бироқ мазкур сўзлашув тафсилотлари очиқланмади.


Магистратурага ҳар бир вилоятдаги махсус ҳудудларда онлайн имтиҳон топшириши мумкин бўлади — Sof.uz\nЖАҲОН 33,574,194 24,893,480 1,006,868\n12.08 17:31 146 Ўзбекистон\nОлий ва ўрта махсус таълим вазири ўринбосари Узоқбой Бегимқулов магистратура имтиҳонлари ҳақида қуйидагиларни маълум қилди:\n«Магистратурага ҳужжат топширган талабгорлар ҳар бир вилоятда ташкил қилинадиган махсус ҳудудларда онлайн имтиҳон топшириши мумкин бўлади. Бунда абитуриентнинг Тошкент шаҳрига келиши шарт бўлмайди.\nМагистратура имтиҳонлари бакалавириятга тест синовлари ўтказилаётган муддатларда тегишли шароитлар яратилган, барча хавфсизлик чорлари, жумладан ахборот хавфсизлиги таъминланган тизим орқали жойларда онлайн тартибда ўтказилишига ҳозирлик кўрилмоқда».\n«Магистратурага ҳужжат топширган абитуриентлар қайси ОТМни танлаганидан қатъий назар ҳар бир вилоятда ташкил қилинган махсус жойда компьютер орқали онлайн тарзда тест топшириғини бажаради.\nЙўналишлар бўйича таянч ОТМ тестни ишлаб чиқади ва тестларнинг махфийлиги таъминланади. Ўша йўналиш бўйича ҳужжат топширган талабгорлар қайси олий таълим муассасасини танлаганидан қатъий назар бир хил тестни ишлайди. Масалан, педагогика йўналиши бўйича турли ОТМ талабалари учун тестлар бир хил бўлади.\nКўпчилик одамлар магистратура имтиҳонлари онлайн бўлиши ҳақидаги маълумотни нотўғри тушуниб, ҳамма ўзи хоҳлаган жойда тест синовларини бажариши мумкин, деб ўйлади. Лекин бундай қилинса, шаффофликни таъминлашнинг имкони бўлмайди. Шунинг учун имтиҳон учун махсус жой ташкил қилинади» - деди Олий ва ўрта махсус таълим вазирлиги масъул ходими Баҳриддин Шайвалиев.\nКеча, 15:34 2391\n28.09 09:53 1680\n27.09 14:28 1672\n28.09 13:28 1461\nКеча, 22:08 1356\nМагистратурага кириш учун тестлар сони ҳамда баҳолаш мезонлари тасдиқланди\n14.08 12:23 280 Илм-фан\nМагистратурага ҳужжат топширган абитуриентлар диққатига!\n4.08 12:44 539 Илм-фан\nМагистратура имтиҳонларида IQ даражани аниқлаш бўйича ҳам тестлар бўлади\n3.08 11:03 538 Илм-фан\n22.07 12:33 442 Ўзбекистон


АҚШ: Сенаторлар Трамп импичментига оид жараённи конституцияга мувофиқ деб топишди\n27 май 2022, Тошкент вақти: 07:26\nАҚШ Сенати мажлиси\nАҚШ Сенати кўпчилик овоз билан собиқ президент Дональд Трампга нисбатан бошлатилган импичмент жараёнини мамлакат конституциясига мувофиқ, деб топишди. Мазкур қарор сенаторлардан 56 нафари томонидан ёқланди. Қарорни ёқлаганлар орасида Трамп мансуб бўлган Республикачилар партиясининг олти нафар вакили ҳам бор.\nТрамп импичментига оид резолюция Намояндалар палатаси томонидан унинг президентлик лавозимидан кетишига бир неча кун қолганда қабул қилинган. Депутатларга кўра, Трампнинг сайлов натижаларини тан олишни истамагани ва унинг чақириқлари 6 январь куни Капитолий биносига ҳужум ҳаракатини (ўша пайтда 6 киши нобуд бўлганди) келтириб чиқарган.\nТрампнинг адвокатлари Сенат собиқ президентга нисбатан импичмент иши бўйича маҳкама ўтказиш учун юридик ваколатга эга эмаслигини иддао қилганлар. Бундан ташқари, улар Трампнинг чиқиши америкаликларга сўз эркинлиги кафолатини берувчи конституцияга киритилган биринчи ўзгартишлар билан ҳимояланганини айтмоқдалар.\nҚораловчилар конституцияда президентларга лавозимдаги сўнгги кунларида ўз ҳокимиятини суиисътемол қилишга йўл берадиган истиснолар йўқлигини билдирганлар. “Акс ҳолда давлат раҳбари ўз муддати якунида “кўнглига келганини қилиш” имкониятига эга бўларди”, дея қайд этди қораловчилар гуруҳига раҳбарлик қилаётган демократ депутат Жейми Раскин.\nТрампга импичмент эълон қилиниши учун уни Сенатдаги 100 аъзодан 67 нафари (50 нафар демократ сенатордан ташқари 17 нафар республикачи) ёқлаши шарт. Экспертлар фикрича, Сенатда собиқ президент импичменти учун бунча овоз йиғиш эҳтимоли кам.


Meizu ёки Xiaomi: кимнинг смартфони яхшироқ? - Terabayt.Uz\n«Meizu ёки Xiaomi» — смартфон бозоридаги энг қизғин баҳслардан бири. Бу гўёки «Mercedes-Benz ёки BMW», «Apple ёки Google», «Pepsi ёки Coca-Cola» дегандай гап, яъни охири йўқ мунозара.\nСмартфонларнинг ташқи кўриниши ва экран сифати ва камерасини, аккумулятор жиҳатларини солиштиришдан маъни йўқ. Боиси, нархи деярли бир хил гаджетларнинг бу хусусиятлари ҳам ўхшаш.\nШундай жиҳатлар борки, Meizu бренди Xiaomi'дан ёки Xiaomi смартфонлари Meizu'никидан яхшироқ.\nmBack тугмаси. Сенсор-механик тугмага қўл сал тегиши билан тизим "орқага" деган буйруқни бажарса, уни босиш орқали "бош экран"га қайтиш мумкин. Экран бўйлаб бармоқни юқорига ёки ўнгдан чапга сийпаласангиз, ўтказиб юборилган дастурлар ёки ҳодисалар рўйхати чиқиб келади.\nmBack тугмасининг бош ўзига хослиги сифатида унда виртуал ҳамда механик тугмаларнинг жорий қилинганини айтиш мумкин. Xiaomi'да эса бу тугмалар учун дисплейда алоҳида жой ажратилган. Мисол учун, смартфонни кўндаланг тутиб видео кўрганда ёки ўйин ўйнаганда "орқага" тугмасини тўсатдан босиб юборишдан чўчимаса ҳам бўлади.\nОвоз. 2007 йилгача Meizu компанияси аудиоплеер ишлаб чиқариш билан шуғулланган. Бой тажриба кейинчалик смартфонларда ҳам иш берган. "Pro" туркумидаги гаджетлардаги ўзига хослик ҳам шубҳасизки, «аудиофил»лигидир. Алоҳида аудио чипнинг смартфонда татбиқ қилиниши унинг муваффақиятига хизмат қилди.\nМисол учун, Xiaomi Mi4i ва Meizu Pro 5 девайслари таққослаб кўрилса, уларнинг ҳар иккаласи бир хил "ES9018K2M" аудио чипига эга бўлган бўлса ҳам, "Pro 5"нинг "AD45275" брендига мансуб овоз кучайтиргич ва Solo тизимига эга бўлгани унинг овоз сифати борасидаги мутлоқ ғолиблигини таъминлаб берган. Яъни, компаниянинг ёндашуви бу ерда иш берган.\nЯнгилик яратишга бўлган қизиқиш. Meizu 2008–2012 йилларда Хитойнинг ҳаваскор, бошқа ишлаб чиқарувчилар қатори Apple'га эргашган компанияси эди. Вақт ўтиши билан Meizu мустақил бўлди.\nОрқа панелида қўшимча AMOLED-экранга бўлган "Pro 7" модели билан у дизайн ва техник ечим борасида смартфон саноатида ўз имзосини қўйди.\nXiaomi моделларидаги афзалликлар\nAdreno видео картаси. Ҳамёнбоп бўлган MediaTek ва Qualcomm процессорлари самарадорлиги ўртасидаги кучли фарқнинг йўқолганига анча бўлган. Ҳатто флагман чип яратиш масаласида ҳам ҳар иккала бренд 10 нанометрли чиплар ишлаб чиқармоқда. Бироқ, видео карта масаласида ҳали бор. Xiaomi платформа самарадорлигига эътибор қаратади.\nXiaomi Mi 6'даги Snapdragon 835 чипи ва Adreno 540 графикаси жуфтлигининг ишлаш сифати Meizu Pro 7 Plus'даги платформанинг ишлашидан деярли 2 баробар юқори. Бу айниқса "оғир" ўйинлар ўйнаганда билинади.\nMeizu ҳозирча "Qualcomm" чипига эга биргина — M6 Note'ни ишлаб чиқармоқда. Яқиндагина тақдим қилинган бу смартфон 8 ядроли Snapdragon 625 чипи ва Adreno 506 видео картасида ишлайди.\nПрошивка. Android ишқибозларининг фикрича, уларнинг севимли тизимларининг iOS'дан устун бир жиҳати бор — операцион тизимни ўзлари хоҳлаганчалик созлаш. Xiaomi фанатлари ҳам айни мана шу афзаллик боис севимли брендларининг смартфонларини Meizu'дан устун қўйишади.\nМисол учун, Meizu смартфонларида дастур юклаб олиш қийин ва ўрнатиш ҳам осон эмас. Xiaomi эса ҳаттоки бошқа тизимнинг дастурларини ҳам қабул қилаверади.\nИстиқболли лойиҳалар бўйича етакчилик. Xiaomi компаниясининг суббренди бўлган MiJia бугунги кунда 100 га яқин стартап устида изланиш олиб бормоқда. Айниқса, "интернет буюмлари" сифатида уй-рўзғор, кундалик ҳаёт учун зарур ҳар нарсани электронлаштириш бу бренднинг бош мақсадига айланган.\nШу билан бирга, Xiaomi махсус аудиопрофилга эга илғор аудио-қулоқчинларни ҳам ишлаб чиқармоқда. Яъни, истиқбол ҳамда изланишларга пул тикиш борасида ҳозирча Xiaomi етакчи.\n#Meizu #Meizu M5 #Xiaomi #Xiaomi Mi 6


Махсус рухсатнома билан вилоятлараро ҳаракатланиш мумкинми?\n20:34 / 01.04.2020\n30 мартдан бошлаб, Тошкент ва Нукус шаҳарлари, вилоятлараро ва марказларида автомобиль ҳаракатига чеклов ўрнатилди. Махсус рухсатнома ва алоҳида ҳолатдагина вилоятлараро ҳаракатланишга рухсат берилади.\nИчки ишлар вазирлиги матбуот котиби Шоҳрух Ғиёсовнинг Kun.uzʼга маълум қилишича, махсус рухсатнома билан автомобиль ҳайдовчиси вилоятлараро ҳаракатланиши мумкин. Шунингдек, тиббий маълумотномага эга бўлган, даволаниш мақсадида вилоятлараро ҳаракатланиши ўта зарур бўлган, аммо рухсатномага эга бўлмаган автомобиль эгаси ҳам ушбу ҳуқуққа эга бўлади.\n«Шуни унутмаслик керакки, ҳар икки ҳолатда ҳам ҳудудларда ташкил этилган пост ходимлари машинани тўхтатиб, ҳаракатланиш мақсадини сўрашга ҳақи бор. Бундан ташқари, махсус рухсатномаси бўлмай, тиббий маълумотнома билан йўловчини бошқа ҳудудга олиб кетаётган машина эгаси карантин якунига қадар, аввалги манзилга қайта олмайди», - дейди у.\nТаъкидланишича, махсус рухсатномага эга машиналар фақат хизмат вазифаси ва иш фаолияти юзасидан бошқа ҳудудга ўтиши мумкин. Бунда тиббий буюм ё товарлар, озиқ-овқат маҳсулотлари ташиб келтириш ҳам назарда тутилган.\n«Махсус рухсатномага эга машина ҳайдовчиси ўзидан ташқари фақат битта йўловчи билан ҳаракатланиши мумкин», деди Ғиёсов.


1. Либос учун ишлатилган мато ипак мато каби, шариатда ҳаром қилинган бўлмаса, ҳалолдир.\n2. Шаръий йўл билан сўйилмаган, ўзи ўлиб қолган ҳайвонларнинг терисини ошлаб, кийим қилиб кийса бўлади.\n3. Гўшти ҳалол ҳайвонларнинг жуни, қилидан, ҳалол паррандаларнинг патидан қилинган кийимлар покдир. Унинг тирик ёки ўлик ҳайвондан олинганининг фарқи йўқ.\n4. Фуқаҳолар жумҳури «Йиртқич ҳайвонларнинг терисини ошлаб, кийим қилса жоиз», деганлар.\n5. Агар ҳаром нарсадан бўлмаса, чиройли кийимларни киймоқ мубоҳдир.\n7. Ким имкони бўлиб туриб, мазкур ясанишни қасддан тарк этса, хато қилган бўлади.\n9. Қип-қизил рангли кийим эркаклар учун макруҳдир.\n10. Қора рангли кийим кийиш жоиз.\n12. Турли рангли чизиқлардан иборат матодан тикилган кийим жоиздир.\n14. Хочнинг сурати бор кийим кийиш ҳам ҳаром.\nИмом Байҳақий Алқамадан қилган ривоятда айтилишича, Ҳафса бинти Абдурраҳмон Оиша розияллоҳу анҳонинг олдиларига шаффоф рўмол ўраб кирганида Оиша онамиз йиртиб ташлаб, қалин рўмол ўратиб қўйганлар.\n17. Одамларнинг одатига хилоф бўлган кийим кийиш ҳам макруҳдир. Одатда бу каби кийимлар шуҳрат учун кийилади. Атрофдагилар бундай кийим кийганларни ғийбат қилади ва гуноҳларига у ҳам шерик бўлади.\n«Расулуллоҳ соллаллоҳу алайҳи васаллам икки шуҳратдан наҳий қилдилар.\n«Кийимнинг юпқалиги ёки қалинлиги, юмшоқлиги ва қаттиқлиги, узунлиги ва қисқалиги. Бас, ўшанинг ўртачаси ва тежамлиси бўлсин», – дедилар».\n20. Ҳанафий ва шофеъий уламолар: «Олим кишиларнинг кийими жуда яхши бўлиши мандубдир», деганлар. Шу билан бирга, улар кенг ва кўзга ташланадиган кийимларни киймоқлари лозим. Бу ила илмнинг мақоми зоҳир бўлади. Одамлар уларни дарҳол таниб, саволларини берадилар.\n22. Кийимни кийишда «бисмиллаҳ» айтилади ва қуйидаги дуо ўқилади.\nСаҳл ибн Муъоз ибн Анасдан, у киши отаси розияллоҳу анҳудан ривоят қилинади:\n«Ким кийим кийганидан кейин «Алҳамду лиллааҳиллазии касаании ҳаазас-савба ва розақонииҳи мин ғойри ҳавлин миннии ва лаа қувватин», деса, унинг аввалги-ю, кейинги гуноҳлари мағфират қилинур», – дедилар».


Марказий банкнинг Тезкор тўловлар тизими – масофавий хизмат кўрсатишнинг янги босқичи - Ўзбекистон Республикаси Марказий банки\nМарказий банкнинг Тезкор тўловлар тизими – масофавий хизмат кўрсатишнинг янги босқичи\nЯнгиланган сана: 13 Окт 2020, 18:25\nЖорий йилнинг февраль ойидан бошлаб тадбиркорлик субъектларининг тўлов операциялари туну-кун онлайн режимда Тезкор тўловлар тизими орқали амалга ошириб келинмоқда.\nМазкур тизим дам олиш ва байрам кунларида ҳам узлуксиз равишда реал вақт (24/7) режимида юридик шахслар ва якка тартибдаги тадбиркорлар ўртасида пул маблағларининг банклараро ўтказмаларини амалга ошириш ҳамда бюджет ва бюджетдан ташқари жамғармаларга тўловларни ўтказиш имкониятини беради. Бу эса пул ўтказмаларини ҳеч қандай тўсиқларсиз ва ўз вақтида амалга ошириш учун жуда муҳим ва қулайдир.\nБугунги кунга келиб республикамиздаги барча банклар Тезкор тўловлар тизимига уланган бўлиб, масофавий хизмат кўрсатиш тизимлари орқали ишлаётган мижозлар учун янги механизмдан фойдаланиш имконияти яратилган. Жорий йилнинг октябрь ойида Тезкор тўловлар тизими орқали амалга оширилган тўловлар ҳажми банклараро ўтказмалар умумий ҳажмининг 18 фоизини ташкил этди.\nБу мижозларнинг мазкур тизимга бўлган қизиқиши ортиб бораётганидан далолат бермоқда. Тезкор тўловлар тизимига барча банкларнинг уланиши натижасида юридик шахслар ва якка тартибдаги тадбиркорлар томонидан жорий йилнинг III чорагида 43,6 трлн. сўм маблағ ўтказилган, бу олдинги чоракка нисбатан икки бараварга кўпдир. Шунингдек, 2020 йил мобайнида мазкур тизим орқали жами 2.7 млн. дан ортиқ транзакция ёки 64,3 трлн. сўмлик тўловлар амалга оширилган (1-расм). Шундан 83 фоизи ёки 53,4 трлн. сўмга яқин транзакциялар тизимда актив фаолият юритаётган ўнта тижорат банкининг мижозлари томонидан тизимнинг қулай имкониятларидан фойдаланган ҳолда амалга оширилган (2-расм).\nТезкор тўловлар тизими ёрдамида Сиз банкка ташриф буюрмасдан тезкор ва туну-кун пул ўтказмаларини амалга оширишингиз мумкин. Бу эса маблағингизнинг айланма тезлигини ошириш имконини беради.\nТезкор тўловлар тизими – бу товар ва хизматлар ҳамда мажбурий тўловларни амалга оширишда тезкорлик ва оддийликдир! У Сизнинг банк ҳисобварақларингизга масофавий хизмат кўрсатишнинг сифат жиҳатидан янги даражаси!\n“PayPal” халқаро электрон пул тизимининг Ўзбекистонда фаолият юритиши мумкинлиги борасидаги хабарларга аниқлик киритилди\n28 Октябр 2020\nПандемия шароитида тадбиркорлар муаммолари юзма-юз учрашувлар орқали ўрганилди


ФАОЛ АЁЛЛАP ДАВPАСИДА - AmuNews.uz - энг сўнгги янгиликлар\nФАОЛ АЁЛЛАP ДАВPАСИДА\nАёл. У ҳақида таъриф-у тавсифлар бисёр. Онажон, деб бағрига интилганимизда замин-у осмон гўё меҳрдан яралгандай, борлиқ яшнаб кетади. Опа-синглим, демоқнинг ўзи қалбларимизга хотиржамлик бахш этиб, ҳаётимизни оламжаҳон мазмун билан зийнатлайди. У самимий дўст, садоқатли рафиқа. Бундан ҳам муҳими, жамиятнинг фаол аъзоси. Зотан, аёл ўзининг оила деб аталмиш гўзал салтанат ичра адо этажак барча вазифаларидан ташқари давлат ва жамият қурилишининг ҳақиқий иштирокчилари, фидойилари. Демак, таҳририятимизнинг бугунги баҳорий давраси иштирокчилари азиз ва муҳтарама Аёллар.\nГулжаҳон ИБPАГИМОВА, халқ депутатлари туман Кенгаши депутати, «Назархон» ОФЙ диний-маърифат ва маънавий-ахлоқий тарбия масалалари бўйича маслаҳатчиси:\n– Бизнинг мамлакатимизда Аёл – миллат ва халқ ҳаё-тининг гултожи сифатида улуғланади. Буни ҳар йили қабул қилинаётган Президент Фармонлари, ҳукумат Қарор-ларининг мазмун-моҳиятида ҳам, Шунингдек, Президентимизнинг жорий йил 2 февралдаги “Хотин-қизларни қўллаб-қувватлаш ва оила институтини мустаҳ-камлаш соҳасидаги фаолиятини тубдан такомиллаштириш чора-тадбирлари тўғрисида”ги Фармонида амалга оширилиши кўзда тутилаётган улуғвор вазифаларда ҳам яққол кў-ришимиз мумкин.\nФармонга асосан жорий йилнинг 1 апрелидан бошлаб овул ва маҳаллаларда бевосита туман хотин-қизлар қўмитаси раҳбарлигидаги хотин-қизлар билан ишлашиш ва оилаларда маънавий-ахлоқий қадриятларни мустаҳкамлаш бўйича мутахассис аёлларимиз ўз фаолиятларини бошлайдилар. Эндиликда ҳар бир мутахассис хотин-қизлар орасида аниқ мақсадли ишларни ташкил этишга, хотин-қизлар ҳаётига оид барча муаммоларни тизимли ҳал этишга бош-қош бўлади.\nМен ҳамкасбларимга бундан кейин амалиётга жорий этилаётган мутахассис лавозимларида азиз онахонлар, муҳтарама аёл-қизларимиз билан биргаликда узоқ йиллар ишлаш насиб этишини тилайман.\nБарчангизга 8 март – Халқ-аро хотин-қизлар айёми муборак бўлсин!\nҲафиза ЎPОЗИМБЕТОВА, 5-сонли МТМ мудираси:\n– Муҳтарам Президентимиз Ш.Мирзиёев Олий Мажлисга Мурожаатида барча соҳалар қатори мактабгача таълим тизимига алоҳида эътибор қа-ратдилар.\nСоҳа ривожига қаратилган ҳукумат қарорлари ижросини таъминлаш борасидаги барча ишлар оила мустаҳкамлигини таъминлаш, 6 ёшгача бўлган фарзандлар тарбиясини замон талаблари даражасида ташкил этиш, болаларнинг соғлом ўсиб-ривожланиши учун соғлом овқат-ланишига риоя қилиш, уларнинг қизиқишлари, иқтидор ва қобилиятларини боғча ёшиданоқ тўғри шакллантиришга қаратилиши ҳам аёл-қизларимизнинг оиласидан, фарзандларидан кўнгли тўқ, хотиржам ҳолатда жамиятга фаол аралашувини таъминлашга хизмат қилади.\nҲар бир аёл-қиз нафақат оиласида, балки жамиятда ҳам ҳаётидан кўнгли тўқ, давлатдан рози бўлиб яшаш учун энг аввало, ўзини доимий ислоҳ қилиши, ўзининг оналик, аёллик, рафиқалик масъулияти билан бирга, агар у ишловчи бўлса, касб масъулиятини ҳам ҳис этиб яшаши керак.\nДилбар ЎPОЗИМБЕТОВА, 76-сонли умумтаълим мактабининг инглиз тили фани ўқитувчиси:\n– Фан ва таълим-тарбия қанчалик сифатли тараққий этса, жамиятимиз ҳам шунчалик гўзаллашиб бораверади. Мен ҳар гал азиз ўқувчиларим даврасига кириб борганимда шулар ҳақида ўйлайман. Чунки мен ўқитувчиман. Ўқи-тувчи ўз касбининггина эмас, соҳасининг билимдони бў-лиши керак\nМен шундай касбдошларим-ни биламан. Ўз фанининг ҳа-қиқий билимдони, фидойиси, изланувчан ва интилувчан. Уларнинг таълимини олаётган ўқувчилар ҳам зукко, билимдон. Лекин яна шундай ўқитувчилар ҳам борки, назаримда, замонадан бир эмас, икки қадам ортда, фикрлари саёз, дарс ўтиш услублари қотиб қолган, бундайларни “ҳамкасб” деб аташга ҳам баъзан ўйланиброқ қоламан.\nМана, яқинда тумандаги инг-лиз тили фани ўқитувчилари билимлари синовдан ўтка-зилди. Ишонасизми, натижаларга кўз ташласам, бутун бошли тумандан фақат саноқли ўқитувчилар синовдан муваффақиятли ўтибди. Йўқ, азизлар, мен бу билан кимнидир камситаётганим йўқ. Асло! Балки ана шу натижадан жуда уялдим. Ахир билими саёз ўқитувчи таълим тарбиясини олган ўқувчининг келажаги нима бўлади? Мен ана шу ҳақда ўйладим.\nАёлга эҳтиром, ўқитувчи-мураббийларга эъзоз ва ҳур-мат мамлакатимизда нақадар юқори. Биз ана шунга муносиб меҳнат қилишимиз керак.\nАзиз ва мукаррама аёл-қиз-ларимизга, ҳамкасб устоз-му-раббийлар, дўст-у қадрдонла-римизга байрам муборак бўлсин, дейман!\nИрода ЕPДОШЕВА, 38-мактаб ўқувчиси, “Зулфияхоним қизлари” кўрик-танловининг туман босқичи ғолибаси:\n– Буюк аждодларимиз босиб ўтган тарихий йўл биз ёшлар учун жуда катта ибрат мактаби ҳисобланади. Масалан, Алишер Навоий бобомизни олайлик. Жуда катта обрў эътиборга эга бобокалонимиз ҳеч қачон мол-дунёга ҳирс қўймаганлар. Бутун ҳаёти давомида йиққан мол-у давлатини халқ фаровонлиги, мамлакат ободлиги йўлида сарфлаганлар.\nУлуғ туркман шоири Мах-тумқули, рус ёзувчиси Толс-той, тожик шоири Pудакий, немис халқининг севимли фарзанди Гёте. Бу рўйхатни яна давом эттириш мумкин. Мен бу улуғ салафларнинг бир-бирларига ниҳоятда ўхшаш жиҳатлари ҳақида айтмоқчиман. Менинг дилимда ҳайрат уйғотгани – барча халқлар тарихида ёрқин из қолдирган инсонларнинг ҳаммаси дунё моддиятларидан ўз миллати, халқининг фидойилари бўлишгани, маънавиятни устун қўйишгани, янги авлод тарбияси борасидаги фидойиликларидир!\nБиз ёшлар ҳамма масалада сиз катталарга маълум маънода тақлид қиламиз. Ҳавасга лойиқ жиҳатларингиздан ҳа-қиқатдан ҳам ибрат оламиз. Мамлакатимизда биз ёшларга кўрсатилаётган эътибор ва рағбатдан куч олиб, янада янги марралар сари интиламиз. Мақсадимиз эса эзгу – улуғ аждодларимизга муносиб фарзанд бўлиш, мамлакатимизда олиб борилаётган ислоҳотларда фаол иштирок этиш.\nФурсатдан фойдаланиб, барча азиз онажонларимизни, муҳтарама опа-сингилларимизни баҳорнинг илк айёми 8 март –Халқаро хотин-қизлар куни билан чин дилдан муборакбод этаман!\nСаҳифани журналист Pобия Йўлдошева тайёрлади.\nФаол депутатлар бизнинг фахримиз


Бош саҳифаCиёсатУй-жойларга субсидия ажратиш бўйича 28,7 % фуқароларнинг аризалари рад этилди\nАввалроқ, уй-жой шароитларини яхшилашга муҳтож бўлган аҳолига беғараз ёрдам сифатида давлат томонидан субсидиялар берилиши бошланган эди. Жорий йилнинг 1 июль кунига қадар ДХМ ва my.gov.uz портали орқали уй-жой сотиб олишга субсидия олиш учун 17,2 мингдан ортиқ аризалар келиб тушган. Бу ҳақда Давлат хизматлари агентлиги ахборот хизмати маълум қилди.\nАгентликнинг хабарига кўра, субсидия ҳаммага берилмайди. Фақатгина уй-жой шароитини яхшилашга муҳтож бўлган оилалар, оғир ижтимоий вазиятга тушиб қолган хотин-қизлар, мамлакат ижтимоий ҳаётида фаол иштирок этаётган ёшлар ва шу тоифадаги бошқа Ўзбекистон фуқароларигагина ажратилади.\nШу боис, 2,2 мингдан ортиқ, яъни ариза берган 12,8 % фуқароларга субсидия ажратиш учун хабарномалар берилган, 5 мингга яқин, яъни 28,7 фоиз фуқароларнинг аризалари рад этилган ва 1,2 мингдан ортиқ, яъни 7,4 фоизи фуқаролар томонидан бекор қилинган.\nХабарда қайд этилишича, ўтказилган мониторинглар давомида 550 дан ортиқ фуқароларнинг аризалари ваколатли ташкилотлар томонидан белгиланган муддатларда кўриб чиқилмаган ҳолатлари аниқланган.\nМазкур ҳолатлар бўйича ваколатли ташкилотларга 64 та тақдимнома, 400 та огоҳнома киритилди ва 43 нафар шахсга нисбатан маъмурий ҳуқуқбузарлик бўйича баённомалар расмийлаштирилган.


“АГРОБАНК”: ТАРАҚҚИЁТДА ҲАР ДОИМ ҲАМҚАДАМ\n“Агробанк” акциядорлик тижорат банки томонидан Халқ билан мулоқот ва инсон манфаатлари йилида янгича ёндашувлар билан аҳолини тадбиркорликка етаклаш мақсадида “Аҳолини тадбиркор қилиш” шиори остида комплекс чора-тадбирлар дастури тасдиқланган. Бу ишлар исботини олиб борилаётган кенг кўламли ишларда ҳам яққол кўриш мумкин. Жумладан, мазкур комплекс дастурни амалиётга татбиқ этиш учун банкнинг Қорақалпоғистон Республикаси ва барча вилоят бошқармалари ҳамда мавжуд 177 та филиалда аҳолини тадбиркорликка кенг жалб қилиш учун микрокредитлар бериш мақсадида алоҳида бўлимлар фаолияти йўлга қўйилиб, аҳолига ушбу хизмат турларини ўз вақтида тақдим этишга жами 2060 нафар банк ходими жалб қилинди.\n“Агробанк” АТБ томонидан кичик бизнес ва хусусий тадбиркорликни ривожлантириш аҳолининг шахсий томорқалардан самарали фойдаланишларини ташкил этиш мақсадида жорий йилнинг шу кунига қадар 1 миллион 260 мингдан зиёд хонадон қамраб олинди. Бунда аҳоли кўпроқ боғдорчилик, чорвачилик, ихчам иссиқхона қуриш, паррандачилик, ҳунармандчилик, касаначилик, турли хизматлар кўрсатиш каби соҳалар билан шуғулланиш истагини билдирган.\nБугунги кунда мамлакатимиз банк тизимини изчил ва аниқ мақсад йўлида ислоҳ қилиш, молия муассасаларининг иқтисодиётимизни ривожлантиришдаги ролини ошириш, уларнинг капиталлашув даражасини кучайтириш, иқтисодиётнинг реал секторини кредитлаш кўламларини кенгайтириш ҳамда кўрсатилаётган банк хизматлари сифатини янада яхшилашга алоҳида эътибор қаратилмоқда. Хусусан, “Агробанк” акциядорлик тижорат банки ҳам бозор иқтисодиёти шароитида барча соҳа ва тармоқларнинг изчил фаолият юритишида фаол иштирок этмоқда.\nҲисобот санасига кўра банкнинг кредит қўйилмалари 3 триллион 968 миллиард сўмни ташкил қилиб, жорий йилнинг 1 январига нисбатан 965 миллиард сўмга ёки 132 фоизга ўсди. Шунингдек, 2017 йилнинг биринчи чорагида иқтисодиётнинг турли йўналишлардаги тармоқларини молиялаштиришга 1 триллион 738 миллиард сўм, шундан банкнинг ўз маблағлари ҳисобидан 916 миллиард сўм кредитлар ажратилди. Бу кўрсаткич ўтган йилнинг шу даврига нисбатан 753 миллиард сўмга кўп деганидир.\nЖорий йилнинг ўтган даврида банк томонидан биргина кичик бизнес ва хусусий тадбиркорликни ривожлантиришга 334 миллиард сўм миқдорида кредитлар ажратилди. Шунингдек, аҳолининг озиқ-овқат маҳсулотларига бўлган эҳтиёжини таъминлашга 92 миллиард, ноозиқ-овқат товарлар ишлаб чиқаришга 78 миллиард, хизмат кўрсатиш ва сервис соҳасини ривожлантиришга 25 миллиард сўм миқдорида кредитлар йўналтирилди. Шунингдек, тадбиркор аёлларнинг истиқболли лойиҳаларини молиявий қўллаб-қувватлашга 36 миллиард, оилавий тадбиркорлик ва ҳунармандчиликни кенгайтиришга 6,6 миллиард, касб-ҳунар коллежлари битирувчиларига 9,4 миллиард сўм кредитлар ажратилди.\n— Қандолат маҳсулотлари ишлаб чиқариш борасида кўпдан бери ният қилиб юрардим, — дейди Сирдарё вилоятининг Ширин шаҳридаги “М.Улуғбек” МФЙда истиқомат қилувчи якка тартибдаги тадбиркор Наргиза Абдуқаҳҳорова. — Аммо уни амалга ошириш учун менда етарлича маблағ йўқ эди. Президентимизнинг микрокредитлар ажратиш бўйича қабул қилган қарори фаолиятимни бошлашда мадад бўлди. Қандолат маҳсулотлари ишлаб чиқаришга оид бизнес-режа тузиб, банкка тақдим этдим. Тўғриси, ишни бошлашда қийинчиликлар ҳам бўлди. Бироқ банк ходимлари кредит ажратиш борасидаги муаммони тезда ҳал қилиб беришди. Бунда давлатимиз раҳбари томонидан аҳолини ижтимоий-иқтисодий қўллаб-қувватлаш борасида ҳудудларда олиб бораётган ислоҳотларини алоҳида таъкидлаш жоиз. Бу эса биз каби тадбиркорликни бошлаётганларнинг йўлини очмоқда. Аслида ҳам тадбиркор ўз оиласи, маҳалласига нафи тегиши, юрт фаровонлигига имкон қадар ҳисса қўшишга интилади.\nЎзбекистонда кузатилаётган барқарор ўсиш суръатлари ҳақида гап кетганда, авваламбор, иқтисодиётимизга йўналтирилаётган капитал маблағлар, инвестициялар тобора ўсиб бораётгани билан изоҳланади. Бинобарин, республикада фаол инвестиция сиёсати юритилиб, иқтисодиёт тармоқларини модернизация қилиш ва янгилаш бўйича изчил чоралар амалга оширилаётир. Бу жараённинг фаол иштирокчисига айланган “Агробанк” АТБ фаолиятида инвестициявий лойиҳаларни молиялаштиришга ҳам алоҳида эътибор қаратиб келмоқда. Молия муассасаси томонидан ҳисобот даврида ажратилган инвестицион кредитлар миқдори 198 миллиард сўмни ташкил этиб, белгиланган параметр ижроси таъминланди. Ушбу кредитлар саноат, қишлоқ хўжалиги, қурилиш ва транспорт, моддий-техник таъминотга ҳамда иқтисодиётнинг бошқа соҳаларига йўналтирилди.\nҲудудларни ижтимоий-иқтисодий ривожлантириш бўйича ишлаб чиқилган дастурларга мувофиқ мазкур молия муассасаси томонидан 2017 йил давомида 5 минг 908 та лойиҳани амалга ошириш белгиланган. 2017 йилнинг 1 апрель ҳолатига кўра жами 719 та лойиҳа учун 110,2 миллиард, шундан 25 миллиард сўм банк кредитлари ҳисобига молиялаштирилди. Пировардида 4 минг 300 тадан ортиқ янги иш ўринлари ташкил этилди.\nМазкур банк томонидан 14 та иқтисодий ночор корхонани қўллаб-қувватлашга 41,7 миллиард сўм миқдорида инвестиция киритилди. Жумладан, замонавий технологиялар харид қилишларига 9 миллиард сўм миқдорида маблағлар ажратилди. Киритилган инвестициялар ҳисобига банкрот корхоналар ўрнида 7,8 минг тонна озиқ-овқат, 6159 тонна тўқимачилик, тери маҳсулотлари ишлаб чиқарувчи янги корхоналар барпо этилди. Натижада 624 нафар киши иш ўрнига эга бўлди.\nҲисобот санасига банк томонидан ўрнатилган терминаллар сони 30776 тага, тарқатилган пластик карточкалар сони 3 миллион 704 минг донага етказилиб, ўтган йилнинг шу даврига нисбатан мос равишда 2298 та ва 382 мингтага ошди. Шунингдек, пластик карталардаги маблағлардан мобиль телефон ва интернет орқали тўловлар тўлаш имконияти яратилиб, ушбу хизматдан фойдаланаётган мижозлар сони 939 мингтадан, “Мобиль савдо” хизмат турига жалб қилинган савдо ва хизмат кўрсатиш шохобчалари сони 6952 тадан ошди.\nЎтган 2016 йилда “Agrobankmobile” инновацион хизмат тури жорий этилиб, ушбу хизмат орқали турли коммунал ва алоқа хизматлари, солиқ тўловлари билан биргаликда жисмоний шахсларга ажратилган кредитларни қайтариш имконияти яратилди. Шунингдек, мижозларга яратилаётган хизматлар кўламини кенгайтириш мақсадида “Agrobankmobile-biznes” хизмат тури орқали юридик шахслар ва якка тартибдаги тадбиркорлар учун банк ҳисобрақамидаги маблағларини бошқариш имконияти жорий қилинди.


Барча қулайликлар – мижозлар учун\nС начала работы biznes-daily.uz 10 246 384\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Барча қулайликлар – мижозлар учун\nПойтахтимиздаги Миллий матбуот марказида “Туронбанк” акциядорлик-тижорат банки томонидан амалга оширилган чора-тадбирлар, жорий йилнинг биринчи ярмида эришилган натижалар сарҳисоби бўйича матбуот анжумани ўтказилди.\nЙил бошидан буён “Туронбанк” мамлакатимизда иқтисодиёт соҳасида кечаётган ислоҳотлар билан ҳамнафас фаолият юритмоқда. Кичик бизнес ва хусусий тадбиркорликни қўллаб-қувватлаш, мижозларга замонавий банк хизматларини кўрсатиш устувор вазифалар сифатида белгилаб олинди.\nХусусан, пойтахтимизнинг Мирзо Улуғбек туманида банкнинг янги филиали ишга туширилди. Бу ерда ҳам жисмоний, ҳам юридик мижозлар учун барча қулайликлар яратилди.\nУмуман, айни пайтда мамлакатимиз бўйича “Туронбанк”нинг 19 та филиали, 31 та минибанки, 22 та валюта айирбошлаш шохобчаси, 43 та коммунал, жамғарма ва махсус кассаси ишлаб турибди. Энг олис ҳудудларни ҳам замонавий банк хизматлари билан қамраб олиш чора-тадбирлари кўриляпти.\nБанкнинг кичик бизнес субъектларини молиявий қўллаб-қувватлаш учун ажратган маблағлари миқдори 507,9 млрд. сўмга етди. Жорий йилда банк томонидан ёшлар тадбиркорлигига кўмак сифатида 2,4 млрд. сўм, оилавий тадбиркорлик ва ҳунармандликни ривожлантириш учун 27,1 млрд. сўм, коллеж битирувчиларини тадбиркорликка жалб қилишга 1,9 млрд. сўм, ишбилармон аёллар раҳбарлик қилаётган корхоналарга 52,4 млрд. сўм миқдорида кредитлар ажратилади.\nХорижий мамлакатлар молия муассасалари билан алоқалар ҳам изчил йўлга қўйилмоқда. Масалан, Ўзбекистон ҳамда Хитой ўртасида мамлакатимиз ҳудудида кичик ГЭСлар қурилиши бўйича келишувларни амалга ошириш мақсадида “Туронбанк” АТБ Хитой экспорт-импорт банки билан 144,3 млн. АҚШ доллари миқдоридаги шартномани имзолади.\nБугунги кунда банк томонидан “TURON MOBILE” мобиль иловаси жорий этилган бўлиб, ушбу тизим орқали онлайн тарзда жисмоний шахсларнинг миллий валютадаги карталаридан пул маблағларини муддатли омонатларга ўтказиш имконияти яратилди. Шунингдек, банкда мижозларга қулайлик яратиш мақсадида халқаро тўлов карталарига сотиб олинган хорижий валютани нақдлаштириш механизми ҳам жорий этилди.